ai4bharat/Pralekha huggingface dataset:
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਅੱਜ ਬਿਹਾਰ, ਅਸਾਮ ਅਤੇ ਮੇਘਾਲਿਆ ਦੀਆਂ ਵੱਖ-ਵੱਖ ਥਾਵਾਂ 'ਤੇ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ
ਜੰਮੂ, ਕਸ਼ਮੀਰ, ਲੱਦਾਖ, ਮੁਜ਼ੱਫਰਾਬਾਦ, ਉਤਰਾਖੰਡ, ਪੰਜਾਬ, ਹਰਿਆਣਾ, ਚੰਡੀਗੜ੍ਹ, ਦਿੱਲੀ, ਪੂਰਬੀ ਰਾਜਸਥਾਨ, ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ ਦੀਆਂ ਵੱਖ ਵੱਖ ਥਾਵਾਂ ਤੇ ਅੱਜ ਅਸਮਾਨੀ ਬਿਜਲੀ ਚਮਕਣ -ਡਿਗਣ ਅਤੇ ਤੇਜ਼ ਹਵਾਵਾਂ ਨਾਲ ਤੂਫ਼ਾਨ ਆਉਣ ਦੀ ਸੰਭਾਵਨਾ ਹੈ।
ਭਾਰਤੀ ਮੌਸਮ ਵਿਭਾਗ ਦੇ ਰਾਸ਼ਟਰੀ ਮੌਸਮ ਭਵਿੱਖਵਾਣੀ ਕੇਂਦਰ ਅਨੁਸਾਰ:
ਸ਼ਨੀਵਾਰ 26 ਜੂਨ 2021, ਜਾਰੀ ਹੋਣ ਦਾ ਸਮਾਂ: 1615 ਵਜੇ ਭਾਰਤੀ ਸਮੇਂ ਅਨੁਸਾਰ
ਆਲ ਇੰਡੀਆ ਪ੍ਰਭਾਵ ਅਧਾਰਤ ਮੌਸਮ ਦੀ ਚੇਤਾਵਨੀ ਬੁਲੇਟਿਨ 
26 ਜੂਨ : ਬਿਹਾਰ, ਆਸਾਮ ਅਤੇ ਮੇਘਾਲਿਆ ਦੀਆਂ ਵੱਖ ਵੱਖ ਥਾਵਾਂ ਤੇ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ; ਪੂਰਬੀ ਉੱਤਰ ਪ੍ਰਦੇਸ਼, ਦੱਖਣ-ਪੂਰਬੀ ਰਾਜਸਥਾਨ, ਝਾਰਖੰਡ, ਪੱਛਮੀ ਬੰਗਾਲ ਅਤੇ ਸਿੱਕਮ, ਓਡੀਸ਼ਾ , ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ, ਛੱਤੀਸਗੜ੍ਹ, ਤਾਮਿਲਨਾਡੂ, ਪੁਡੂਚੇਰੀ ਅਤੇ ਕਰਾਈਕਲ ਅਤੇ ਤਟਵਰਤੀ ਆਂਧਰਾਪ੍ਰਦੇਸ਼ ਅਤੇ ਯਾਨਮ ਦੀਆਂ ਵੱਖ ਵੱਖ ਥਾਵਾਂ ਤੇ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ।
ਜੰਮੂ-ਕਸ਼ਮੀਰ, ਲੱਦਾਖ, ਗਿਲਗਿਤ-ਬਾਲਟਿਸਤਾਨ ਅਤੇ ਮੁਜ਼ੱਫਰਾਬਾਦ, ਉਤਰਾਖੰਡ, ਪੰਜਾਬ, ਹਰਿਆਣਾ, ਚੰਡੀਗੜ੍ਹ ਅਤੇ ਦਿੱਲੀ, ਪੂਰਬੀ ਰਾਜਸਥਾਨ ਅਤੇ ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ ਦੀਆਂ ਵੱਖ ਵੱਖ ਥਾਵਾਂ ਤੇ ਬਿਜਲੀ ਚਮਕਣ-ਡਿਗਣ ਨਾਲ ਤੂਫਾਨ ਆਉਣ ਤੇ ਤੇਜ  ਹਵਾਵਾਂ ਚਲਣ; ਹਿਮਾਚਲ ਪ੍ਰਦੇਸ਼, ਉਤਰ ਪ੍ਰਦੇਸ਼, ਬਿਹਾਰ, ਝਾਰਖੰਡ, ਪੱਛਮੀ ਬੰਗਾਲ, ਤੇ ਸਿੱਕਮ ,ਓਡੀਸ਼ਾ, ਅਰੁਣਾਚਲ ਪ੍ਰਦੇਸ਼, ਅਸਾਮ ਤੇ ਮੇਘਾਲਿਆ, ਨਾਗਾਲੈਂਡ, ਮਣੀਪੁਰ, ਮਿਜ਼ੋਰਮ, ਤੇ ਤ੍ਰਿਪੁਰਾ, ਮੱਧ ਪ੍ਰਦੇਸ਼, ਵਿਦਰਭ, ਛਤੀਸ਼ਗੜ੍ਹ, ਤਾਮਿਲਨਾਡੂ, ਪੁੱਡੂਚੇਰੀ, ਤੇ ਕਰਾਈਕਲ, ਉਤੱਰੀ ਅੰਦਰੂਨੀ ਕਰਨਾਟਕ, ਤੇਲੰਗਾਨਾ, ਅਤੇ ਤੱਟਵਰਤੀ ਆਂਧਰਾ ਪ੍ਰਦੇਸ਼ ਤੇ ਯਾਨਮ ਦੀਆਂ ਵੱਖ ਵੱਖ ਥਾਵਾਂ ਤੇ ਬਿਜਲੀ ਚਮਕਣ-ਡਿਗਣ ਨਾਲ ਤੂਫ਼ਾਨ ਆਉਣ ਦੀ ਸੰਭਾਵਨਾ ਹੈ।
ਪੱਛਮੀ ਰਾਜਸਥਾਨ ਦੀਆਂ ਵੱਖ ਵੱਖ ਥਾਵਾਂ ਤੇ ਤੂਫ਼ਾਨ/ਧੂੜ ਭਰੀ ਹਨੇਰੀ ਨਾਲ ਤੇਜ ਹਵਾਵਾਂ  ਚਲਣ ਦੀ ਵਧੇਰੇ ਸੰਭਾਵਨਾ ਹੈ।
ਦੱਖਣ-ਪੱਛਮ, ਪੱਛਮੀ ਮੱਧ ਅਤੇ ਉੱਤਰੀ ਅਰਬ ਸਾਗਰ ਵਿੱਚ ਤੇਜ਼ ਹਵਾਵਾਂ  ਚਲਣ ਦੀ ਵਧੇਰੇ ਸੰਭਾਵਨਾ ਹੈ। ਮਛੇਰਿਆਂ ਨੂੰ ਸਲਾਹ ਦਿੱਤੀ ਜਾਂਦੀ ਹੈ ਕਿ ਉਹ ਇਨ੍ਹਾਂ ਇਲਾਕਿਆਂ ਵਿੱਚ ਮੱਛੀਆਂ ਫੜਨ ਲਈ ਨਾ ਜਾਣ।
ਕਿਰਪਾ ਕਰਕੇ ਵੇਰਵਿਆਂ  ਅਤੇ ਗ੍ਰਾਫਿਕਸ ਵਿੱਚ ਭਵਿੱਖਵਾਣੀ ਲਈ ਇੱਥੇ ਕਲਿਕ ਕਰੋ )
https://static.pib.gov.in/WriteReadData/specificdocs/documents/2021/jun/doc202162601.pdf
ਕਿਰਪਾ ਕਰਕੇ ਨਿਰਧਾਰਤ ਸਥਾਨ ਦੀ ਭਵਿੱਖਬਾਣੀ ਅਤੇ ਚੇਤਾਵਨੀ ਲਈ ਮੌਸਮ ਐਪ ਨੂੰ ਡਾਉਨਲੋਡ ਕਰੋ, ਐਗਰੋਮੈਟ ਐਡਵਾਈਜ਼ਰੀ ਲਈ ਮੇਘਦੂਤ ਐਪ ਅਤੇ ਬਿਜਲੀ ਦੀ ਚੇਤਾਵਨੀ ਲਈ ਦਮਿਨੀ ਐਪ ਅਤੇ ਜ਼ਿਲ੍ਹਾ ਵਾਰ ਚੇਤਾਵਨੀ ਲਈ ਰਾਜ ਦੀ ਐਮਸੀ / ਆਰਐਮਸੀ ਦੀਆਂ ਵੈਬਸਾਈਟਾਂ ਦੇਖੋ।
----------------------------
ਐਸ ਐਸ/ਆਰ ਪੀ/ 
(Visitor Counter : 88
ਸੰਘ ਲੋਕ ਸੇਵਾ ਕਮਿਸ਼ਨ 
ਸੰਯੁਕਤ ਰੱਖਿਆ ਸੇਵਾਵਾਂ ਪਰੀਖਿਆ , 2019 ਦਾ ਅੰਤਿਮ ਨਤੀਜਾ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੁਆਰਾ ਆਯੋਜਿਤ ਸੰਯੁਕਤ ਰੱਖਿਆ ਸੇਵਾਵਾਂ ਪਰੀਖਿਆ , 2019 ਅਤੇ ਰੱਖਿਆ ਮੰਤਰਾਲੇ ਦੇ ਸੇਵਾ ਚੋਣ ਬੋਰਡ ਆਯੋਜਿਤ ਇੰਟਰਵਿਊ ਦੇ ਨਤੀਜਿਆਂ ਦੇ ਅਧਾਰ 'ਤੇ ਜਿਨ੍ਹਾਂ 241  ਉਮੀਦਵਾਰਾਂ ਨੇ ਅਕਤੂਬਰ 2020 ਤੋਂ ਸ਼ੁਰੂ ਹੋਣ ਵਾਲੇ112ਵੇਂ ਸ਼ਾਰਟ ਸਰਵਿਸ ਕਮਿਸ਼ਨ ਕੋਰਸ   ਅਤੇ  26ਵੇਂ ਸ਼ਾਰਟ ਸਰਵਿਸ ਕਮਿਸ਼ਨ ਵਿਮਨ  ਕੋਰਸ ਦੇ ਲਈ ਆਫੀਸ਼ਰਜ਼ ਟਰੇਨਿੰਗ ਅਕੈਡਮੀ, ਚੇਨਈ ਵਿੱਚ ਪ੍ਰਵੇਸ਼ ਲਈ ਅੰਤਿਮ ਰੂਪ ਨਾਲ ਯੋਗ ਹਨ, ਉਨ੍ਹਾਂ ਦੀਆਂ ਸੂਚੀਆਂ ਮੈਰਿਟ ਦੇ ਕ੍ਰਮ ਵਿੱਚ ਹੇਠਾਂ ਦਿੱਤੀਆਂ ਗਈਆਂ ਹਨ। 112ਵੇਂ ਸ਼ਾਰਟ ਸਰਵਿਸ ਕਮਿਸ਼ਨ ਕੋਰਸ   ਦੀ ਸੂਚੀ ਵਿੱਚ ਉਨ੍ਹਾਂ ਉਮੀਦਵਾਰਾਂ ਦੇ ਨਾਮ ਵੀ ਸ਼ਾਮਲ ਹਨ, ਜਿਨ੍ਹਾਂ ਨੇ ਪਹਿਲਾ ਇਸੇ ਪਰੀਖਿਆ ਦੇ ਅਧਾਰ 'ਤੇ ਇੰਡੀਅਨ ਮਿਲਟਰੀ ਅਕੈਡਮੀ ਦੇਹਰਾਦੂਨ, ਨੇਵਲ ਅਕੈਡਮੀ ਏਜ਼ੀਮਾਲਾ,ਕੇਰਲ ਅਤੇ ਏਅਰ ਫੋਰਸ ਅਕੈਡਮੀ,ਹੈਦਰਾਬਾਦ  ਟਰੇਨਿੰਗ ਕੋਰਸਿਜ਼ ਵਿੱਚ ਦਾਖਲੇ ਲਈ ਸਿਫਾਰਸ਼ ਕੀਤੀ ਗਈ ਸੀ।
ਸ਼ਰਕਾਰ ਦੁਆਰਾ ਸੂਚਿਤ ਤੌਰ 'ਤੇ ਅਸਾਮੀਆਂ ਦੀ ਗਿਣਤੀ  112ਵੇਂ ਸ਼ਾਰਟ ਸਰਵਿਸ ਕਮਿਸ਼ਨ ਕੋਰਸ  ਦੇ ਲਈ 225 {  ਐੱਸਐੱਸਸੀ   ਯੂਪੀਐੱਸਸੀ ਦੇ ਲਈ 171 ਅਸਾਮੀਆਂ  ਜੇਏਜੀ  ਦੇ ਲਈ 04 ਅਸਾਮੀਆਂ,ਅਕਤੂਬਰ 2020, ਗ਼ੈਰ ਯੂਪੀਐੱਸਸੀ  ਐੱਨਸੀਸੀ ਵਿਸ਼ੇਸ਼ ਪ੍ਰਵੇਸ਼ ਗ਼ੈਰ-ਯੂਪੀਐੱਸਸੀ ਦੇ ਲਈ 50 ਅਸਾਮੀਆਂ} ਅਤੇ  26ਵੇਂ ਸ਼ਾਰਟ ਸਰਵਿਸ ਕਮਿਸ਼ਨ ਵਿਮਨ  ਕੋਰਸ ਦੇ ਲਈ 15 ਹਨ।
ਇਸ ਯੋਗਤਾ ਸੂਚੀ ਨੂੰ ਤਿਆਰ ਕਰਦੇ ਸਮੇਂ ਉਮੀਦਵਾਰਾਂ ਦੀ ਮੈਡੀਕਲ ਪਰੀਖਿਆ ਦੇ ਨਤੀਜੇ ਨੂੰ ਧਿਆਨ ਵਿੱਚ ਨਹੀਂ ਲਏ ਗਏ ਹਨ। ਸਾਰੇ ਉਮੀਦਵਾਰਾਂ ਦੀ ਉਮੀਦਵਾਰੀ ਆਰਜ਼ੀ ਹੈ ।ਇਨ੍ਹਾਂ ਉਮੀਦਵਾਰਾਂ ਦੀ ਜਨਮ ਤਰੀਕ ਅਤੇ ਵਿਦਿਅਕ ਯੋਗਤਾ ਦੀ ਪੜਤਾਲ ਆਰਮੀ ਹੈੱਡ ਕੁਆਟਰ ਦੁਆਰਾ ਕੀਤੀ ਜਾਵੇਗੀ।
ਉਮੀਦਵਾਰਾਂ ਨਤੀਜੇ ਸਬੰਧੀ ਜਾਣਕਾਰੀ ਯੂਪੀਐੱਸਸੀ ਦੀ ਵੈੱਬਸਾਈਟ http://www.upsc.gov.in. ਤੋਂ ਵੀ ਪ੍ਰਾਪਤ ਕਰ ਸਕਦੇ ਹਨ। ਹਾਲਾਂਕਿ, ਉਮੀਦਵਾਰਾਂ ਦੇ ਅੰਕ ਅੰਤਿਮ ਨਤੀਜੇ ਘੋਸ਼ਿਤ ਹੋਣ ਦੀ ਮਿਤੀ ਤੋਂ 15 ਦਿਨਾਂ ਦੇ ਅੰਦਰ ਕਮਿਸ਼ਨ ਦੀ ਵੈੱਬਸਾਈਟ 'ਤੇ ਉਪਲੱਬਧ ਹੋਣਗੇ ਅਤੇ ਇਹ 30 ਦਿਨਾਂ ਦੀ ਮਿਆਦ ਦੇ ਲਈ ਉਪਲੱਬਧ ਹੋਣਗੇ।
ਉਮੀਦਵਾਰਾਂ ਦਾ ਧਿਆਨ ਕਮਿਸ਼ਨ ਦੀ ਵੈੱਬਸਾਈਟ 'ਤੇ ਉਪਲੱਬਧ ਗ਼ੈਰ-ਸਿਫਾਰਸ਼ ਕੀਤੇ ਉਮੀਦਵਾਰਾਂ ਦੇ ਅੰਕਾਂ ਅਤੇ ਹੋਰਨਾਂ ਵੇਰਵਿਆਂ ਦੇ ਜਨਤਕ ਖੁਲਾਸੇ ਦੀ ਯੋਜਨਾ ਦੇ ਵੱਲ ਵੀ ਆਕਰਸ਼ਿਤ ਕੀਤਾ ਜਾਂਦਾ ਹੈ। ਅਜਿਹੇ ਗ਼ੈਰ-ਸਿਫਾਰਸ਼ ਕੀਤੇ ਉਮੀਦਵਾਰ, ਅਤੇ ਆਪਣੇ ਅੰਕ ਡਾਊਨਲੋਡ ਕਰਦੇ ਸਮੇਂ ਆਪਣੇ ਵਿਕਲਪਾਂ ਦੀ ਚੋਣ ਕਰ ਸਕਦੇ ਹਨ।
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦਾ ਆਪਣੇ ਪਰਿਸਰ ਵਿੱਚ ਪਰੀਖਿਆ ਭਵਨ ਦੇ ਪਾਸ ਇੱਕ ਸੁਵਿਧਾ ਕਾਊਂਟਰ ਹੈ। ਉਮੀਦਵਾਰ ਆਪਣੀ ਪਰੀਖਿਆ ਨਾਲ ਸਬੰਧਿਤ ਕਿਸੇ ਵੀ ਪ੍ਰਕਾਰ ਦੀ ਜਾਣਕਾਰੀ/ਸਪਸ਼ਟੀਕਰਨ ਕੰਮਕਾਜੀ ਦਿਨਾਂ ਵਿੱਚ ਸਵੇਰੇ 10.00 ਵਜੇ ਤੋਂ ਸ਼ਾਮ 5.00 ਵਜੇ ਦੇ ਵਿਚਕਾਰ ਵਿਅਕਤੀਗਤ ਤੌਰ 'ਤੇ ਜਾਂ ਟੈਲੀਫੋਨ ਨੰਬਰ 011-23385271,011-23381125 ਅਤੇ 011-23098543 ਤੋਂ ਪ੍ਰਾਪਤ ਕਰ ਸਕਦੇ ਹਨ।
ਨਤੀਜੇ ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ:
<><><><><>
ਐੱਸਐੱਨਸੀ
(Visitor Counter : 91
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 47.22 ਕਰੋੜ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
ਦੇਸ਼ ਵਿੱਚ ਹੁਣ ਤੱਕ 3,08,57,467 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਰਿਕਵਰੀ ਦਰ ਵਧ ਕੇ 97.35 ਫੀਸਦ ਹੋਈ
ਬੀਤੇ 24 ਘੰਟਿਆਂ ਦੌਰਾਨ 36,946 ਵਿਅਕਤੀ ਸਿਹਤਯਾਬ ਹੋਏ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 40,134 ਨਵੇਂ ਕੇਸ ਆਏ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 4,13,718 ਹੋਈ
ਐਕਟਿਵ ਕੇਸ, ਕੁੱਲ ਮਾਮਲਿਆਂ ਦਾ 1.31 ਫੀਸਦ ਹੋਏ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 5 ਫੀਸਦ ਤੋਂ ਘੱਟ ਰਹਿ ਗਈ ਹੈ, 2.37 ਫੀਸਦ ‘ਤੇ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 2.81 ਫੀਸਦ ਹੋਈ; ਲਗਾਤਾਰ 5 ਫੀਸਦ ਤੋਂ ਘੱਟ
ਕੋਵਿਡ ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਦੇਖਣ ਨੂੰ ਮਿਲ ਰਿਹਾ ਹੈ, ਹੁਣ ਤੱਕ 46. 96 ਕਰੋੜ ਟੈਸਟ ਹੋਏ
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਮਰੀਅੱਪਨ, ਸ਼ਰਦ, ਸਿੰਹਰਾਜ ਨੇ ਟੋਕੀਓ ਪੈਰਾਲੰਪਿਕ ਵਿੱਚ ਭਾਰਤ ਦੇ ਮੈਡਲਾਂ ਦੀ ਸੰਖਿਆ ਨੂੰ ਦਸ ਤੱਕ ਪਹੁੰਚਾਇਆ
ਮੁੱਖ ਬਿੰਦੂ
· ਪੈਰਾਲੰਪਿਕ ਖੇਡਾਂ ਵਿੱਚ ਮਰੀਅੱਪਨ ਦਾ ਇਹ ਦੂਜਾ ਮੈਡਲ ਹੈ; 2016 ਵਿੱਚ ਰਿਓ ਪੈਰਾਲਿੰਪਿਕ ਵਿੱਚ ਉਨ੍ਹਾਂ ਨੇ ਗੋਲਡ ਮੈਡਲ ਜਿੱਤਿਆ ਸੀ ।
ਟੋਕੀਓ ਪੈਰਾਲਿੰਪਿਕ ਖੇਡਾਂ ਵਿੱਚ ਮੰਗਲਵਾਰ ਨੂੰ ਪੁਰਸ਼ਾਂ ਦੀ ਹਾਈ ਜੰਪ ਟੀ-63 ਸ਼੍ਰੇਣੀ ਦੇ ਫਾਈਨਲ ਵਿੱਚ ਮਰੀਅੱਪਨ, ਥੰਗਾਵੇਲੁ ਨੇ ਸਿਲਵਰ ਮੈਡਲ ਅਤੇ ਸ਼ਰਦ ਕੁਮਾਰ ਨੇ ਕਾਂਸੀ ਮੈਡਲ ਜਿੱਤ ਕੇ ਦੇਸ਼ ਨੂੰ ਗੌਰਵਾਂਵਿਤ ਕੀਤਾ ਹੈ। ਇਹ ਦੋਨ੍ਹੋਂ ਪੈਰਾ ਐਥਲੀਟ, ਭਾਰਤੀ ਖੇਡ ਅਥਾਰਿਟੀ ਵਿੱਚ ਕੋਚ ਦੇ ਰੂਪ ਵਿੱਚ ਕਾਰਜਸ਼ੀਲ ਹਨ। ਪੈਰਾਲੰਪਿਕ ਖੇਡਾਂ ਵਿੱਚ ਮਰੀਅੱਪਨ ਦਾ ਇਹ ਦੂਜਾ ਮੈਡਲ ਹੈ । 2016 ਵਿੱਚ ਰਿਓ ਪੈਰਾਲਿੰਪਿਕ ਵਿੱਚ ਉਨ੍ਹਾਂ ਨੇ ਗੋਲਡ ਮੈਡਲ ਜਿੱਤਿਆ ਸੀ ।
ਭਾਰਤੀ ਪੈਰਾ ਐਥਲੀਟਾਂ ਦੇ ਅੱਜ ਦੇ ਪ੍ਰਦਰਸ਼ਨ ਦੇ ਬਾਅਦ ਮੈਡਲ ਤਾਲਿਕਾ ਭਾਰਤ ਦੇ ਮੈਡਲਾਂ ਦੀ ਸੰਖਿਆ 10 ‘ਤੇ ਪਹੁੰਚ ਗਈ। ਇਸ ਤੋਂ ਪਹਿਲਾਂ ਸਿੰਹਰਾਜ ਅਧਾਨਾ ਨੇ 10 ਮੀਟਰ ਏਅਰ ਪਿਸਟਲ ਐੱਸਐੱਚ-1 ਮੁਕਾਬਲੇ ਵਿੱਚ ਕਾਂਸੀ ਮੈਡਲ ਜਿੱਤਿਆ ਸੀ ।
ਫਾਈਨਲ ਵਿੱਚ ਮਰੀਅੱਪਨ ਦੀ 1.86 ਮੀਟਰ ਦੀ ਸਭ ਤੋਂ ਹਾਈ ਜੰਪ ਸੈਸ਼ਨ ਦੀ ਸਰਬਸ਼੍ਰੇਸ਼ਠ ਛਲਾਂਗ ਰਹੀ ਹੈ। ਸ਼ਰਦ ਨੇ 1.83 ਮੀਟਰ ਦੀ ਛਲਾਂਗ ਲਗਾਕੇ ਸੈਸ਼ਨ ਦੀ ਆਪਣੀ ਸਰਬਸ਼੍ਰੇਸ਼ਠ ਛਲਾਂਗ ਦੇ ਨਾਲ ਕਾਂਸੀ ਮੈਡਲ ਹਾਸਲ ਕੀਤਾ। ਦੋਨੋਂ ਪੈਰਾ ਐਥਲੀਟ ਨੂੰ ਟੀ-42 ਸ਼੍ਰੇਣੀ ਦੇ ਤਹਿਤ ਵਰਗੀਕ੍ਰਿਤ ਕੀਤਾ ਗਿਆ ਹੈ, ਅਰਥਾਤ ਐਥਲੀਟਾਂ ਵਿੱਚ ਇੱਕ ਜਾਂ ਇੱਕ ਤੋਂ ਅਧਿਕ ਪ੍ਰਕਾਰ ਦਾ ਨੁਕਸਾਨ ਹੁੰਦਾ ਹੈ ਜਿਸ ਵਿੱਚ ਇੱਕ ਜਾਂ ਦੋਨਾਂ ਅੰਗਾਂ ਵਿੱਚ ਕੂਲਹੇ ਅਤੇ/ਜਾਂ ਗੋਢੇ ਦੀ ਗਤੀਵਿਧੀ ਸੀਮਿਤ ਅਵਸਥਾ ਦੇ ਨਾਲ ਕਾਰਜ ਨੂੰ ਪ੍ਰਭਾਵਿਤ ਕਰਦੀ ਹੈ।
ਤਮਿਲਨਾਡੂ ਦੇ ਪੈਰਾ ਐਥਲੀਟ ਮਰੀਅੱਪਨ ਟੋਕੀਓ ਪੈਰਾਲਿੰਪਿਕ ਤੋਂ ਪਹਿਲਾਂ ਕੋਚ ਸਤਨਾਰਾਇਣ ਦੇ ਸਾਂਨੀਧੀਅ ਵਿੱਚ ਬੇਂਗਲੁਰੂ ਦੇ ਐੱਸਏਆਈ ਕੇਂਦਰ ਵਿੱਚ ਟ੍ਰੇਨਿੰਗ ਲੈ ਰਹੇ ਸਨ। ਉਨ੍ਹਾਂ ਨੇ 2017 ਵਿੱਚ ਪਦਮ ਸ਼੍ਰੀ ਅਤੇ ਅਰਜੁਨ ਪੁਰਸਕਾਰ ਅਤੇ ਨਾਲ ਹੀ 2021 ਵਿੱਚ ਖੇਡ ਰਤਨ ਪੁਰਸਕਾਰ ਪ੍ਰਾਪਤ ਕੀਤਾ ਸੀ। ਮਰੀਅੱਪਨ ਨੇ ਭਾਰਤ ਸਰਕਾਰ ਦੁਆਰਾ ਟਾਰਗੇਟ ਓਲੰਪਿਕ ਪੋਡੀਅਮ ਯੋਜਨਾ  ਤੋਂ 13.04 ਲੱਖ ਰੁਪਏ ਅਤੇ ਟ੍ਰੇਨਿੰਗ ਅਤੇ ਮੁਕਾਬਲੇ  ਦੇ ਸਲਾਨਾ ਕੈਲੰਡਰ ਤੋਂ 27.79 ਲੱਖ ਰੁਪਏ ਦੀ ਸਹਾਇਤਾ ਨਾਲ ਪੰਜ ਅੰਤਰਰਾਸ਼ਟਰੀ ਮੁਕਾਬਲਿਆਂ ਵਿੱਚ ਹਿੱਸਾ ਲਿਆ ਹੈ।
ਸ਼ਰਦ ਕੁਮਾਰ ਟੋਕੀਓ ਪੈਰਾਲਿੰਪਿਕ ਤੋਂ ਪਹਿਲੇ ਦੋ ਸਾਲ ਤੋਂ ਅਧਿਕ ਸਮੇਂ ਤੋਂ ਯੂਕਰੇਨ ਵਿੱਚ ਵਿਦੇਸ਼ੀ ਕੋਚ ਨਿਕਿਤਿਨ ਯੇਵੇਨ ਦੇ ਸਾਨੀਧੀਅ ਵਿੱਚ ਟ੍ਰੇਨਿੰਗ ਲੈ ਰਹੇ ਸਨ, ਜਿਸ ਦਾ ਪੂਰਾ ਖਰਚ ਭਾਰਤ ਸਰਕਾਰ ਨੇ ਕੀਤਾ ਹੈ । ਇਸ ਦੇ ਤਹਿਤ, ਸਰਕਾਰ ਨੇ 80.75 ਲੱਖ ਰੁਪਏ ਟੌਪਸ ਯੋਜਨ ਦੇ ਤਹਿਤ ਅਤੇ 21.72 ਲੱਖ ਰੁਪਏ ਏਸੀਟੀਸੀ ਯੋਜਨਾ ਦੇ ਤਹਿਤ ਪ੍ਰਦਾਨ ਕੀਤੇ। ਸਰਕਾਰ ਨੇ ਕੋਵਿਡ-19 ਦੇ ਚਰਮ ਦੇ ਦੌਰਾਨ ਯੂਕਰੇਨ ਤੋਂ ਭਾਰਤ ਵਾਪਸ ਆਉਣ ਵਿੱਚ ਉਨ੍ਹਾਂ ਦੀ ਸਹਾਇਤਾ ਕਰਨ ਅਤੇ ਇੱਕ ਸੁਚਾਰੂ ਵੀਜਾ ਪ੍ਰਕਿਰਿਆ ਨੂੰ ਆਯੋਜਿਤ ਕਰਨ ਵਿੱਚ ਵੀ ਮਦਦ ਕੀਤੀ। ਸ਼ਰਦ ਨੇ ਏਸ਼ੀਅਨ ਪੈਰਾ ਗੇਮਸ 2018 ਵਿੱਚ ਗੋਲਡ ਮੈਡਲ ਅਤੇ ਵਿਸ਼ਵ ਪੈਰਾ ਐਥਲੇਟਿਕਸ ਚੈਂਪੀਅਨਸ਼ਿਪ 2019 ਵਿੱਚ ਸਿਲਵਰ ਮੈਡਲ ਜਿੱਤਿਆ ।
ਹਰਿਆਣਾ ਦੇ ਨਿਸ਼ਾਨੇਬਾਜ ਸਿੰਹਰਾਜ, ਨੇ ਕੁੱਲ 216.8 ਅੰਕਾਂ ਦੇ ਨਾਲ ਕਾਂਸੀ ਮੈਡਲ ਜਿੱਤਿਆ ਹੈ। ਉਨ੍ਹਾਂ ਨੂੰ ਵੀ ਸਰਕਾਰ ਦੁਆਰਾ ਅੰਤਰਰਾਸ਼ਟਰੀ ਪੱਧਰ ‘ਤੇ ਮੁਕਾਬਲੇ ਦੇ ਨਾਲ - ਨਾਲ ਏਅਰ ਪਿਸਟਲ ਦੀ ਖਰੀਦ ਅਤੇ ਵਿਅਕਤੀਗਤ ਕੋਚ ਦੀ ਨਿਯੁਕਤੀ ਵਿੱਚ ਵਿੱਤੀ ਸਹਾਇਤਾ ਪ੍ਰਦਾਨ ਕੀਤੀ ਗਈ ਹੈ। ਉਨ੍ਹਾਂ ਦੇ ਲਈ ਟੌਪਸ ਯੋਜਨਾ ਤਹਿਤ 18.65 ਲੱਖ ਰੁਪਏ ਅਤੇ ਏਸੀਟੀਸੀ ਦੇ ਤਹਿਤ 36.65 ਲੱਖ ਰੁਪਏ ਦੀ ਰਾਸ਼ੀ ਉਪਲੱਬਧ ਕਰਾਈ ਗਈ ਹੈ ।
ਪ੍ਰਧਾਨ ਮੰਤਰੀ ਦਫਤਰ
‘ਪ੍ਰਧਾਨ ਮੰਤਰੀ ਨੇ ਵਿਦਿਆਰਥੀਆਂ ਨੂੰ ਦੇਸ਼ ਦੀਆਂ ਸਮੱਸਿਆਵਾਂ ਦਾ ਅਸਾਨ ਸਮਾਧਾਨ ਖੋਜਣ ਦੀ ਤਾਕੀਦ ਕੀਤੀ
‘ਪੂਰੀ ਦੁਨੀਆ ਲਈ ਭਾਰਤੀ ਸਮਾਧਾਨ : ਇਹ ਸਾਡੀ ਪ੍ਰਤੀਬੱਧਤਾ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਆਈਆਈਟੀ ਚੇਨਈ ਵਿਖੇ ਸੰਪੰਨ ਹੋਈ 36 ਘੰਟੇ ਦੀ ਸਿੰਗਾਪੁਰ ਭਾਰਤ ਹੈਕਾਥੌਨ ਦੇ ਜੇਤੂਆਂ ਨੂੰ ਪੁਰਸਕਾਰ ਵੰਡੇ।
ਸਿੰਗਾਪੁਰ ਸਰਕਾਰ, ਭਾਰਤ ਸਰਕਾਰ, ਆਈਆਈਟੀ ਚੇਨਈ ਅਤੇ ਨਾਨਯਾਂਗ ਟੈਕਨੀਕਲ ਯੂਨੀਵਰਸਿਟੀ  ਦੇ ਸਹਿਯੋਗ ਨਾਲ ਆਯੋਜਿਤ ਇਹ ਇਸ ਤਰ੍ਹਾਂ ਦਾ ਦੂਸਰਾ ਹੈਕਾਥੌਨ ਹੈ।
ਅਜਿਹਾ ਪਹਿਲਾ ਹੈਕੇਥੌਨ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੁਆਰਾ ਪੇਸ਼ ਵਿਚਾਰ ਦੇ ਅਧਾਰ ਉੱਤੇ ਐੱਨਟੀਯੂ ਸਿੰਗਾਪੁਰ ਵਿਖੇ 2018 ਵਿੱਚ ਆਯੋਜਿਤ ਕੀਤਾ ਗਿਆ ਸੀ।
ਵਿਦਿਆਰਥੀਆਂ ਅਤੇ ਅਕਾਦਮਿਕ ਭਾਈਚਾਰੇ ਨੂੰ ਸੰਬੋਧਨ ਕਰਦਿਆਂ ਪ੍ਰਧਾਨ ਮੰਤਰੀ ਨੇ ਹੈਕਾਥੌਨ ਦੇ ਜੇਤੂਆਂ ਨੂੰ ਵਧਾਈ ਦਿੱਤੀ।
" ਮਿੱਤਰੋ, ਮੈਂ ਹੈਕਾਥੌਨ ਦੇ ਜੇਤੂਆਂ ਨੂੰ ਵਧਾਈ ਦਿੰਦਾ ਹਾਂ । ਅਤੇ ਮੈਂ ਇੱਥੇ ਮੌਜੂਦ ,ਹਰ ਨੌਜਵਾਨ ਮਿੱਤਰ, ਖਾਸ ਤੌਰ ‘ਤੇ ਵਿਦਿਆਰਥੀ ਮਿੱਤਰਾਂ ਨੂੰ ਵਧਾਈ ਦਿੰਦਾ ਹਾਂ। ਚੁਣੌਤੀਆਂ ਦਾ ਸਾਹਮਣਾ ਕਰਨ ਅਤੇ ਉਨ੍ਹਾਂ ਦਾ ਵਿਵਹਾਰਕ ਸਮਾਧਾਨ ਖੋਜਣ ਦੀ ਤੁਹਾਡੀ ਇੱਛਾ, ਤੁਹਾਡੀ ਊਰਜਾ, ਤੁਹਾਡਾ ਉਤਸ਼ਾਹ ਸਿਰਫ ਮੁਕਾਬਲਾ ਜਿੱਤਣ ਨਾਲੋਂ ਕਿਤੇ ਅਧਿਕ ਬੇਸ਼ਕੀਮਤੀ ਹੈ।"
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ 3 ਪ੍ਰਮੁੱਖ ਸਟਾਰਟ ਅੱਪ ਅਨੁਕੂਲ ਪਰਿਵੇਸ਼ ਵਾਲੇ ਦੇਸ਼ਾਂ ਵਿੱਚੋਂ ਇੱਕ ਹੈ। ਉਨ੍ਹਾਂ ਕਿਹਾ ਕਿ ਭਾਰਤ ਨੇ ਪਿਛਲੇ 5 ਸਾਲਾਂ ਵਿੱਚ ਇਨੋਵੇਸ਼ਨ ਅਤੇ ਇਨਕਿਊਬੇਸ਼ਨ ‘ਤੇ ਬਹੁਤ ਜ਼ੋਰ ਦਿੱਤਾ ਹੈ।
"ਅਟਲ ਇਨੋਵੇਸ਼ਨ ਮਿਸ਼ਨ, ਪੀਐੱਮ ਰਿਸਰਚ ਫੈਲੋਸ਼ਿਪਸ, ਸਟਾਰਟ ਅੱਪ ਇੰਡੀਆ ਅਭਿਯਾਨ,ਜਿਹੇ ਪ੍ਰੋਗਰਾਮ 21ਵੀਂ ਸਦੀ ਦੇ ਉਸ ਭਾਰਤ ਦੀ ਬੁਨਿਆਦ ਹਨ, ਇੱਕ ਅਜਿਹਾ ਭਾਰਤ ਜੋ ਇਨੋਵੇਸ਼ਨ ਦੇ ਸੱਭਿਆਚਾਰ ਨੂੰ ਉਤਸ਼ਾਹਿਤ ਕਰਦਾ ਹੈ। ਅਸੀਂ ਹੁਣ ਆਧੁਨਿਕ ਟੈਕਨੋਲੋਜੀਆਂ, ਜਿਵੇਂ ਕਿ ਮਸ਼ੀਨ ਲਰਨਿੰਗ, ਆਰਟੀਫਿਸ਼ੀਅਲ ਇੰਟੈਲੀਜੈਂਸ, ਬਲਾਕ ਚੇਨ ਵਰਗੀਆਂ ਟੈਕਨੋਲੋਜੀਆਂ ਦੀ ਜਾਣਕਾਰੀ ਛੇਵੀ ਜਮਾਤ ਤੋਂ ਹੀ ਵਿਦਿਆਰਥੀਆਂ ਨੂੰ ਦੇਣ ਦੀ ਕੋਸ਼ਿਸ਼ ਕਰ ਰਹੇ ਹਾਂ। ਸਕੂਲ ਤੋਂ ਲੈ ਕੇ ਉੱਚ ਸਿੱਖਿਆ ਵਿੱਚ ਖੋਜ ਤੱਕ ਇੱਕ ਅਜਿਹਾ ਪਰਿਵੇਸ਼  ਕਾਇਮ ਕੀਤਾ ਜਾ ਰਿਹਾ ਹੈ ਜੋ ਕਿ ਇਨੋਵੇਸ਼ਨ ਦਾ ਉਚਿਤ ਮਾਧਿਅਮ ਬਣਾ ਜਾਂਦਾ ਹੈ।"
ਵਿਦਿਆਰਥੀਆਂ ਨੂੰ ਭਾਰਤ ਸਾਹਮਣੇ ਪੇਸ਼ ਚੁਣੌਤੀਆਂ ਦਾ ਅਸਾਨ ਸਮਾਧਾਨ ਖੋਜਣ ਦੀ ਤਾਕੀਦ ਕਰਦਿਆਂ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਆਪਣੇ ਇਨ੍ਹਾਂ ਸਮਾਧਾਨਾਂ ਦੀ ਸਾਰੀ ਦੁਨੀਆ, ਖਾਸ ਤੌਰ ‘ਤੇ ਗ਼ਰੀਬ ਦੇਸ਼ਾਂ ਨੂੰ ਪੇਸ਼ਕਸ ਕਰਨੀ ਚਾਹੇਗਾ।
"ਅਸੀਂ ਦੋ ਵੱਡਾ ਕਾਰਨਾਂ ਕਰਕੇ ਇਨੋਵੇਸ਼ਨ ਅਤੇ ਇਨਕਿਊਬੇਸ਼ਨ ਨੂੰ ਉਤਸ਼ਾਹਿਤ ਕਰ ਰਹੇ ਹਾਂ। ਪਹਿਲਾ ਇਹ ਕਿ ਅਸੀਂ ਭਾਰਤੀ ਸਮੱਸਿਆਵਾਂ ਦਾ ਅਸਾਨ ਸਮਾਧਾਨ ਚਾਹੁੰਦੇ ਹਾਂ ਤਾਕਿ ਜੀਵਨ ਅਸਾਨ ਬਣ ਸਕੇ ਅਤੇ ਦੂਸਰਾ ਕਾਰਨ ਇਹ ਕਿ ਅਸੀਂ ਭਾਰਤ ਵਿੱਚ ਸਾਰੀ ਦੁਨੀਆ ਲਈ ਸਮਾਧਾਨ ਢੂੰਢਣਾ ਚਾਹੁੰਦੇ ਹਾਂ। ਵਿਸ਼ਵ ਦੇ ਲਈ ਲਈ ਭਾਰਤੀ ਸਮਾਧਾਨ- ਇਹ ਸਾਡਾ ਟੀਚਾ ਅਤੇ ਸਾਡੀ ਪ੍ਰਤੀਬੱਧਤਾ ਹੈ। ਅਸੀਂ ਚਾਹਾਂਗੇ ਕਿ ਸਾਡੇ ਕਿਫਾਇਤੀ ਸਮਾਧਾਨ ਗ਼ਰੀਬ ਦੇਸ਼ਾਂ ਦੇ ਲੋਕਾਂ ਲਈ ਵੀ ਉਪਲੱਬਧ ਹੋਣ - ਭਾਰਤੀ ਖੋਜਾਂ ਸਭ ਤੋਂ ਗ਼ਰੀਬ ਅਤੇ ਵਾਂਝੇ ਲੋਕਾਂ ਲਈ ਹੋਣ, ਉਹ ਭਾਵੇਂ ਕਿਤੇ ਵੀ ਰਹਿੰਦੇ ਹੋਣ।"
ਪ੍ਰਧਾਨ ਮੰਤਰੀ ਆਈਆਈਟੀ-ਐੱਮ ਦੇ ਡਾਇਮੰਡ ਜੁਬਲੀ ਸਮਾਰੋਹਾਂ ਅਤੇ ਕਨਵੋਕੇਸ਼ਨ ਵਿੱਚ ਵੀ ਹਿੱਸਾ ਲੈਣਗੇ।
ਵੀਆਰਆਰਕੇ/ ਏਕੇ
(Visitor Counter : 45
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜਲਪਾਈਗੁੜੀ  ਦੇ ਧੂਪਗੁੜੀ ਵਿੱਚ ਸੜਕ ਦੁਰਘਟਨਾ ਦੇ ਕਾਰਨ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ ਅਤੇ ਪੀਐੱਮਐੱਨਆਰਐੱਫ ਵਿੱਚੋਂ ਅਨੁਗ੍ਰਹਿ ਰਾਸ਼ੀ ਦੇਣ ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜਲਪਾਈਗੁੜੀ  ਦੇ ਧੂਪਗੁੜੀ ਵਿੱਚ ਸੜਕ ਦੁਰਘਟਨਾ ਕਾਰਨ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ ਹੈ ਅਤੇ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ  ਵਿੱਚੋਂ ਅਨੁਗ੍ਰਹਿ ਰਾਸ਼ੀ ਦੇਣ ਦਾ ਐਲਾਨ ਕੀਤਾ।
ਟਵੀਟਾਂ ਦੀ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਜਲਪਾਈਗੁੜੀ  ਦੇ ਧੂਪਗੁੜੀ ਵਿੱਚ ਹੋਈ ਸੜਕ ਦੁਰਘਟਨਾ ਬੇਹੱਦ ਦੁਖਦਾਈ ਹੈ। ਦੁਖ ਦੀ ਇਸ ਘੜੀ ਵਿੱਚ ਮੈਂ ਦੁਖੀ ਪਰਿਵਾਰਾਂ ਦੇ ਪ੍ਰਤੀ ਸੰਵੇਦਨਾਵਾਂ ਵਿਅਕਤ ਕਰਦਾ ਹਾਂ ਅਤੇ ਜ਼ਖ਼ਮੀਆਂ ਦੇ ਜਲਦੀ ਠੀਕ ਹੋਣ ਦੀ ਕਾਮਨਾ ਕਰਦਾ ਹਾਂ।
ਪੱਛਮ ਬੰਗਾਲ ਵਿੱਚ ਹੋਈ ਇਸ ਦੁਰਘਟਨਾ ਵਿੱਚ ਮ੍ਰਿਤਕਾਂ ਦੇ ਨਿਕਟ ਸਬੰਧੀਆਂ ਨੂੰ ਪੀਐੱਮਐੱਨਆਰਐੱਫ ਵਿੱਚੋਂ 2-2 ਲੱਖ ਰੁਪਏ ਅਤੇ ਹਰੇਕ ਜਖ਼ਮੀ ਨੂੰ 50-50 ਹਜ਼ਾਰ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ ਦਿੱਤੀ ਜਾਵੇਗੀ।"
ਰੱਖਿਆ ਮੰਤਰਾਲਾ
ਹਿੰਦ ਮਹਾਸਾਗਰ ਖ਼ੇਤਰ ਵਿੱਚ ਭਾਰਤੀ ਹਵਾਈ ਫ਼ੌਜ ਅਤੇ ਅਮਰੀਕੀ ਨੌਸੈਨਾ
ਹਿੰਦ ਮਹਾਸਾਗਰ ਖੇਤਰ  ਵਿੱਚ ਮਿੱਤਰ ਦੇਸ਼ਾਂ ਦੇ ਰੱਖਿਆ ਬਲਾਂ ਦੇ ਨਾਲ ਇੱਕ ਰਣਨੀਤਕ ਪਹੁੰਚ ਅਭਿਆਸ ਹੋਣ ਦੇ ਨਾਤੇ, ਭਾਰਤੀ ਹਵਾਈ ਸੈਨਾ ਰੋਨਾਲਡ ਰੀਗਨ ਕੈਰੀਅਰ ਸਟ੍ਰਾਈਕ ਗਰੁੱਪ  ਨਾਲ ਕੀਤੇ ਜਾ ਰਹੇ ਅਭਿਆਸ ਵਿੱਚ ਅਮਰੀਕੀ ਨੌਸੈਨਾ ਨਾਲ ਸੰਚਾਲਨ ਵਿੱਚ 23 ਅਤੇ 24 ਜੂਨ 2021 ਨੂੰ ਸ਼ਾਮਲ ਹੋਏਗੀ। ਸੀਐਸਜੀ ਇਸ ਸਮੇਂ ਆਈਓਆਰ ਵਿੱਚ ਤਾਇਨਾਤ ਹੈ।
ਦੱਖਣੀ ਹਵਾਈ ਕਮਾਨ ਦੇ ਏਓਆਰ ਦੇ ਅਭਿਆਸ ਵਿੱਚ ਭਾਰਤੀ ਹਵਾਈ ਫੌਜਾਂ ਚਾਰ ਕਾਰਜਸ਼ੀਲ ਕਮਾਨਾਂ ਦੇ ਅਧੀਨ ਬੇਸਾਂ ਤੋਂ ਮੇਜ਼ਬਾਨੀ ਕਰਨਗੀਆਂ ਅਤੇ ਇਸ ਵਿੱਚ ਜੈਗੁਆਰਜ਼ ਅਤੇ ਐਸਯੂ -30 ਐਮਕੇਆਈ ਦੇ ਲੜਾਕੂ ਜਹਾਜ਼, ਅਵਾਕਸ, ਏਈਡਬਲਿਊ ਐਂਡ ਸੀ ਅਤੇ ਹਵਾ ਵਿੱਚ ਈਂਧਣ ਭਰਨ ਵਾਲੇ ਜਹਾਜ਼ ਸ਼ਾਮਲ ਹੋਣਗੇ। ਅਮਰੀਕਾ ਸੀਐਸਜੀ ਤੋਂ ਐਫ -18 ਲੜਾਕੂ ਜਹਾਜ਼ ਅਤੇ ਈ -2 ਸੀ ਹਾਕ ਆਈ ਏਈਡਬਲਿਊ ਐਂਡ ਸੀ ਜਹਾਜ਼ ਦੇ ਮੈਦਾਨ ਵਿੱਚ ਉਤਰਨ ਦੀ ਉਮੀਦ ਹੈ। ਇਹ ਅਭਿਆਸ ਦੱਖਣ ਦੇ ਤਿਰੂਵਨੰਤਪੁਰਮ ਦੇ ਦੱਖਣ ਵਿੱਚ, ਪੱਛਮੀ ਸਮੁੰਦਰੀ ਤੱਟ 'ਤੇ, ਦੋ ਦਿਨਾਂ ਲਈ ਕੀਤਾ ਜਾਵੇਗਾ।
ਭਾਰਤੀ ਹਵਾਈ ਫ਼ੌਜ ਕੋਲ ਹਿੰਦ ਮਹਾਸਾਗਰ ਖ਼ੇਤਰ ਵਿੱਚ ਸਮੁੰਦਰੀ ਕਾਰਜਾਂ ਦਾ ਵਿਸ਼ਾਲ ਤਜਰਬਾ ਹੈ। ਇਹ ਅੰਤਰਰਾਸ਼ਟਰੀ ਅਭਿਆਸਾਂ ਵਿੱਚ ਹਿੱਸਾ ਲੈਣ ਸਮੇਤ ਦੇਸ਼ ਦੇ ਟਾਪੂ ਪ੍ਰਦੇਸ਼ਾਂ ਦੇ ਅਭਿਆਸਾਂ ਦੁਆਰਾ ਸਾਲਾਂ ਦੌਰਾਨ ਮਜ਼ਬੂਤ ਕੀਤਾ ਗਿਆ ਹੈ। ਹਿੰਦ ਮਹਾਸਾਗਰ ਖ਼ੇਤਰ ਵਿੱਚ ਭਾਰਤੀ ਹਵਾਈ ਫ਼ੌਜ ਦੀ ਮਲਟੀ ਸਪੈਕਟ੍ਰਲ ਸਮਰੱਥਾ ਵਿੱਚ ਖੇਤਰ ਵਿੱਚ ਮਿੱਤਰ ਦੇਸ਼ਾਂ ਦੀ ਸਹਾਇਤਾ ਲਈ ਕੀਤੇ ਗਏ ਐਚਏਡੀਆਰ ਮਿਸ਼ਨ ਅਤੇ ਲੌਜਿਸਟਿਕਸ ਸਹਾਇਤਾ ਵੀ ਸ਼ਾਮਲ ਹੈ। ਯੂਐਸ ਸੀਐਸਜੀ ਦੇ ਨਾਲ ਇਹ ਸ਼ਮੂਲੀਅਤ ਦੋਸਤਾਨਾ ਵਿਦੇਸ਼ੀ ਸ਼ਕਤੀ ਨਾਲ ਸਮੁੰਦਰੀ ਡੋਮੇਨ ਵਿੱਚ ਸਾਂਝੇ ਕੰਮ ਕਰਨ ਦਾ ਇੱਕ ਹੋਰ ਮੌਕਾ ਪ੍ਰਦਾਨ ਕਰਦੀ ਹੈ।
ਇਹ ਅਭਿਆਸ ਯੂਐਸ ਸੀਐਸਜੀ ਦੇ ਨਾਲ ਅੰਤਰ-ਕਾਰਜਸ਼ੀਲਤਾ ਦੇ ਪਹਿਲੂਆਂ ਨੂੰ ਵਧਾਉਣ, ਅੰਤਰਰਾਸ਼ਟਰੀ ਏਕੀਕ੍ਰਿਤ ਸਮੁੰਦਰੀ ਐਸਆਰ ਓਪਰੇਸ਼ਨਾਂ ਦੀ ਸੂਝ-ਬੂਝ ਅਤੇ ਸਮੁੰਦਰੀ ਏਅਰਪਾਵਰ ਡੋਮੇਨ ਵਿੱਚ ਸਰਬੋਤਮ ਅਭਿਆਸਾਂ ਦੇ ਆਦਾਨ-ਪ੍ਰਦਾਨ ਸਮੇਤ ਕਈ ਖੇਤਰਾਂ 'ਤੇ ਕੇਂਦ੍ਰਤ ਹੋਵੇਗਾ।
ਰੇਲ ਮੰਤਰਾਲਾ
ਭਾਰਤੀ ਰੇਲ ਨੇ ਵਿਸ਼ਵ ਵਾਤਾਵਰਣ ਦਿਵਸ ਨੂੰ ਉਪਯੁਕਤ ਤਰੀਕੇ ਨਾਲ ਮਨਾਇਆ
ਵਾਤਾਵਰਣ ‘ਤੇ ਸਕਾਰਾਤਮਕ ਪ੍ਰਭਾਵ ਦੇ ਨਾਲ ਭਾਰਤੀ ਰੇਲ ਲਗਾਤਾਰ ਵੱਡੀ ਪਹਿਲ ਕਰ ਰਹੀ ਹੈ
ਭਾਰਤੀ ਰੇਲ ਨੂੰ ਹਾਲ ਹੀ ਵਿੱਚ 25 ਕੇਵੀ ਏਸੀ ਟ੍ਰੈਕਸ਼ਨ ਸਿਸਟਮ ਨੂੰ ਸਿੱਧੇ ਸੌਰ ਊਰਜਾ ਪ੍ਰਦਾਨ ਕਰਨ ਲਈ “ਜ਼ੀਰੋ-ਕਾਰਬਨ ਟੈਕਨੋਲੋਜੀ ਦਾ ਸਰਵਸ਼੍ਰੇਸ਼ਠ ਉਪਯੋਗ” ਦੀ ਸ਼੍ਰੇਣੀ ਵਿੱਚ ਯੂਆਈਸੀ ਇੰਟਰਨੈਸ਼ਨਲ ਸਸਟੇਨੇਬਲ ਰੇਲਵੇ ਅਵਾਰਡਸ  ਨਾਲ ਸਨਮਾਨਿਤ ਕੀਤਾ ਗਿਆ ਹੈ
ਵਾਤਾਵਰਣ ਸੰਬੰਧਿਤ ਮੁੱਦਿਆਂ ‘ਤੇ ਜਾਗਰੂਕਤਾ ਵਧਾਉਣ ਦੇ ਉਦੇਸ਼ ਨਾਲ ਹਰ ਸਾਲ 5 ਜੂਨ ਨੂੰ ਵਿਸ਼ਵ ਵਾਤਾਵਰਣ ਦਿਵਸ ਮਨਾਇਆ ਜਾਂਦਾ ਹੈ।
ਇਸ ਸਾਲ ਦੇ ਵਾਤਾਵਰਣ ਦਿਵਸ ਲਈ ਅਭਿਯਾਨ ਦਾ ਨਾਰਾ ਹੈ-‘ਕੇਵਲ ਇੱਕ ਧਰਤੀ’ ਜਿਸ ਵਿੱਚ ‘ਕੁਦਰਤੀ ਦੇ ਨਾਲ ਸਦਭਾਵਨਾ ਵਿੱਚ ਰਹਿਣ’ ਤੇ ਧਿਆਨ ਕੇਂਦ੍ਰਿਤ ਕੀਤਾ ਗਿਆ ਹੈ ਕਿਉਂਕਿ ਬ੍ਰਹਮਾਂਡ ਵਿੱਚ ਅਰਬਾਂ ਆਕਾਸ਼ਗੰਗਾ ਹਨ ਅਤੇ ਸਾਡੇ ਆਕਾਸ਼ਗੰਗਾ ਵਿੱਚ ਅਰਬਾਂ ਗ੍ਰਹਿ ਹਨ। ਲੇਕਿਨ ਕੇਵਲ ਇੱਕ ਧਰਤੀ ਹੈ। ਧਰਤੀ ਮਾਤਾ ਸਾਡਾ ਨਿਵਾਸ ਹੈ ਅਤੇ ਅਨੁਕੂਲ ਵਾਤਾਵਰਣ ਨੂੰ ਬਣਾਏ ਰੱਖਣ ਲਈ ਇਸ ਨੂੰ ਵਧਦੇ ਪ੍ਰਦੂਸ਼ਣ ਤੋਂ ਬਚਾਉਣ ਲਈ ਹਰ ਸੰਭਵ ਯਤਨ ਕਰਨਾ ਚਾਹੀਦਾ ਹੈ।
ਹਰ ਸਾਲ ਦੀ ਤਰ੍ਹਾਂ ਭਾਰਤੀ ਰੇਲ ਇਸ ਸਾਲ ਦੇ ਵਿਸ਼ਵ ਵਾਤਾਵਰਣ ਦਿਵਸ ਦੀ ਥੀਮ ਦੇ ਅਨੁਰੂਪ ਉਪਯੁਕਤ ਤਰੀਕੇ ਨਾਲ 5 ਜੂਨ, 2022 ਨੂੰ ਵਿਸ਼ਵ ਵਾਤਾਵਰਣ ਦਿਵਸ ਮਨਾ ਰਿਹਾ ਹੈ।
ਭਾਰਤੀ ਰੇਲ ਵਿਸ਼ਾਲ ਟ੍ਰਾਂਸਪੋਰਟੇਸ਼ਨ ਦਾ ਵਾਤਾਵਰਣ-ਅਨੁਕੂਲ ਸਾਧਨ ਹੈ। ਵਾਤਾਵਰਣ ਸੁਰੱਖਿਆ ਲਈ, ਰੇਲਵੇ ਪ੍ਰਦੂਸ਼ਣ/ਜੀਐੱਚਜੀ ਨਿਕਾਸ ਨੂੰ ਘੱਟ ਕਰਨ, ਸੰਸਾਧਨਾਂ ਅਤੇ ਊਰਜਾ ਕੁਸ਼ਲਤਾ ਨੂੰ ਹੁਲਾਰਾ ਦੇਣ ਅਤੇ ਸਸਟੇਨੇਬਿਲਿਟੀ ਪਾਉਣ ਵਿੱਚ ਯੋਗਦਾਨ ਦੇ ਰਾਹੀਂ ਵਾਤਾਵਰਣ ‘ਤੇ ਸਕਾਰਾਤਮਕ ਪ੍ਰਭਾਵ ਪਾਉਣ ਵਾਲੀ ਪ੍ਰਮੁੱਖ ਪਹਿਲ ਕਰ ਰਿਹਾ ਹੈ। ਇਨ੍ਹਾਂ ਵਿੱਚੋਂ ਕੁੱਝ ਪਹਿਲਾਂ ਨਿਮਨਲਿਖਤ ਹਨ-
ਨੈਟਵਰਕ ਨੂੰ ਮਜ਼ਬੂਤ ਕਰਨ ਅਤੇ ਡੇਡੀਕੇਟੇਡ ਫ੍ਰੇਟ ਕਾਰੀਡੋਰ  ਦੀ ਸਥਾਪਨਾ ਦੇ ਰਾਹੀਂ ਸਮੁੱਚੇ ਤੌਰ ਤੇ ਭੂਮੀ ਅਧਾਰਿਤ ਮਾਲ ਟ੍ਰਾਂਸਪੋਰਟ ਵਿੱਚ ਰੇਲਵੇ ਦੇ ਵਧਦੇ ਮਾਡਲ ਸ਼ੇਅਰ
ਊਰਜਾ ਕੁਸ਼ਲ ਟੈਕਨੋਲੋਜੀਆਂ ਅਤੇ ਐੱਲਈਡੀ ਦੇ ਉਪਯੋਗ ਜਿਹੇ ਊਰਜਾ ਕੁਸ਼ਲ ਉਪਾਵਾਂ ਦੇ ਰਾਹੀਂ ਊਰਜਾ ਕੁਸ਼ਲਤਾ ਵਿੱਚ ਸੁਧਾਰ
-
ਊਰਜਾ ਮਿਸ਼ਰਣ ਵਿੱਚ ਨਵਿਆਉਣਯੋਗ ਊਰਜਾ ਦੀ ਹਿੱਸੇਦਾਰੀ ਵਧਾਉਣ
-
ਸੀਐੱਨਜੀ ਜਿਹੇ ਵਿਕਲਪਕ ਈਂਧਨ ਦਾ ਉਪਯੋਗ
-
ਜਲ ਰੀਸਾਈਕਲਿੰਗ ਅਤੇ ਵਰਖਾ ਜਲ ਸਟੋਰੇਜ ਜਿਹੇ ਉਪਾਵਾਂ ਦੇ ਰਾਹੀਂ ਜਲ ਉਪਯੋਗ ਕੁਸ਼ਲਤਾ ਵਿੱਚ ਸੁਧਾਰ ਕਰਨਾ।
-
ਕਾਰਬਨ ਸਿੰਕ ਵਧਾਉਣ ਲਈ ਰੇਲਵੇ ਭੂਮੀ ‘ਤੇ ਵਨ
-
ਬੀਜੀ ਕੋਚਾਂ ਦੇ ਪੂਰੇ ਬੇੜੇ ਵਿੱਚ ਜੈਵ ਪਖਾਨੇ ਦੀ ਸਥਾਪਨਾ।
-
ਉਦਯੋਗਿਕ ਇਕਾਈਆਂ, ਰੇਲਵੇ ਸਟੇਸ਼ਨਾਂ ਅਤੇ ਹੋਰ ਰੇਲਵੇ ਸੰਸਥਾਵਾਂ ਦਾ ਗ੍ਰੀਨ ਸਰਟੀਫਿਕੇਸ਼ਨ।
-
ਵਾਤਾਵਰਣ ਪ੍ਰਬੰਧਨ ਪ੍ਰਣਾਲੀ : ਰੇਲਵੇ ਸਟੇਸ਼ਨਾਂ ਦਾ ਆਈਐੱਸਓ 14001 ਪ੍ਰਮਾਣੀਕਰਨ।
-
ਸੀਪੀਸੀਬੀ ਨਾਲ ਰੇਲਵੇ ਸਟੇਸ਼ਨਾਂ ਲਈ ਸੰਚਾਲਨ ਦੀ ਸਹਿਮਤੀ /ਸਥਾਪਨਾ ਦੀ ਸਹਿਮਤੀ ।
-
ਠੋਸ ਰਹਿੰਦ-ਖੂੰਹਦ ਪ੍ਰਬੰਧਨ।
ਬਰਲਿਨ ਵਿੱਚ 1 ਜੂਨ 2022 ਨੂੰ ਇੱਕ ਸ਼ਾਨਦਾਰ ਸਮਾਰੋਹ ਵਿੱਚ ਭਾਰਤੀ ਰੇਲ ਨੂੰ “ਜ਼ੀਰੋ-ਕਾਰਬਨ ਟੈਕਨੋਲੋਜੀ ਦੇ ਸਰਵਸ਼੍ਰੇਸ਼ਠ ਉਪਯੋਗ” ਦੀ ਸ਼੍ਰੇਣੀ ਵਿੱਚ ਸਿੱਧੇ 25 ਕੇਵੀ ਏਸੀ ਟ੍ਰੈਕਸ਼ਨ ਸਿਸਟਮ ਨੂੰ ਸੌਰ ਊਰਜਾ ਪ੍ਰਦਾਨ ਕਰਨ ਲਈ ਯੂਆਈਸੀ ਇੰਟਰਨੈਸ਼ਨਲ ਸਸਟੇਨੇਬਲ ਰੇਲਵੇ ਅਵਾਰਡਸ  ਨਾਲ ਸਨਮਾਨਿਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜੰਮੂ ਤੇ ਕਸ਼ਮੀਰ ਵਿੱਚ ਆਤੰਕਵਾਦ ਦੀ ਸਾਜ਼ਿਸ਼ ਨੂੰ ਨਾਕਾਮ ਕਰਨ ਦੇ ਲਈ ਸੁਰੱਖਿਆ ਬਲਾਂ ਦਾ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜੰਮੂ ਤੇ ਕਸ਼ਮੀਰ ਵਿੱਚ ਜੈਸ਼-ਏ-ਮੁਹੰਮਦ ਦੀ ਵੱਡੀ ਆਤੰਕੀ ਸਾਜ਼ਿਸ਼ ਨੂੰ ਜ਼ਮੀਨੀ ਪੱਧਰ 'ਤੇ ਨਾਕਾਮ ਕਰਨ ਲਈ ਸੁਰੱਖਿਆ ਬਲਾਂ ਦਾ ਧੰਨਵਾਦ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ ਕਿ “ਪਾਕਿਸਤਾਨ ਤੋਂ ਸੰਚਾਲਿਤ ਆਤੰਕਵਾਦੀ ਸੰਗਠਨ ਜੈਸ਼-ਏ-ਮੁਹੰਮਦ ਨਾਲ ਜੁੜੇ ਚਾਰ ਆਤੰਕਵਾਦੀਆਂ ਨੂੰ ਉਨ੍ਹਾਂ ਦੇ ਇਰਾਦਿਆਂ ਵਿੱਚ ਨਾਕਾਮ ਕਰਕੇ ਜਿਸ ਪੈਮਾਨੇ ‘ਤੇ ਹਥਿਆਰ ਅਤੇ ਵਿਸਫੋਟਕ ਸਮੱਗਰੀ ਬਰਾਮਦ ਕੀਤੀ ਗਈ ਹੈ, ਉਸ ਤੋਂ ਸੰਕੇਤ ਮਿਲਦੇ ਹਨ ਕਿ ਆਤੰਕਵਾਦੀਆਂ ਦੀ ਸਾਜ਼ਿਸ਼ ਭਾਰੀ ਤਬਾਹੀ ਮਚਾਉਣ ਦੀ ਸੀ, ਸੁਰੱਖਿਆ ਬਲਾਂ ਨੇ ਇੱਕ ਵਾਰ ਫਿਰ ਉਨ੍ਹਾਂ ਨੂੰ ਮਾਤ ਦਿੱਤੀ ਹੈ।”
ਸ਼੍ਰੀ ਮੋਦੀ ਨੇ ਅੱਗੇ ਕਿਹਾ, “ਸਾਡੇ ਸੁਰੱਖਿਆ ਬਲਾਂ ਨੇ ਇੱਕ ਵਾਰ ਫਿਰ ਅਤਿਅੰਤ ਬਹਾਦਰੀ ਅਤੇ ਪ੍ਰੋਫੈਸ਼ਨਲਿਜ਼ਮ ਦਾ ਪ੍ਰਦਰਸ਼ਨ ਕੀਤਾ ਹੈ। ਉਨ੍ਹਾਂ ਦੀ ਸਜਗਤਾ ਦੇ ਲਈ ਉਨ੍ਹਾਂ ਦਾ ਧੰਨਵਾਦ, ਉਨ੍ਹਾਂ ਨੇ ਜੰਮੂ ਤੇ ਕਸ਼ਮੀਰ ਵਿੱਚ ਵਿਸਫੋਟ ਦੀ ਰਚੀ ਗਈ ਇਸ ਕਾਇਰਾਨਾ ਸਾਜ਼ਿਸ਼ ਨੂੰ ਨਾਕਾਮ ਕਰ ਦਿੱਤਾ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਵਿਸ਼ਵ ਕੁਸ਼ਤੀ ਚੈਂਪੀਅਨਸ਼ਿਪ 2021 ਵਿੱਚ ਮੈਡਲ ਜਿੱਤਣ ਲਈ ਅੰਸ਼ੂ ਮਲਿਕ ਅਤੇ ਸਰਿਤਾ ਮੋਰ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਿਸ਼ਵ ਕੁਸ਼ਤੀ ਚੈਂਪੀਅਨਸ਼ਿਪ 2021 ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਅੰਸ਼ੂ ਮਲਿਕ ਨੂੰ ਅਤੇ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਸਰਿਤਾ ਮੋਰ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
"ਵਿਸ਼ਵ ਕੁਸ਼ਤੀ ਚੈਂਪੀਅਨਸ਼ਿਪ 2021 'ਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਅੰਸ਼ੂ ਮਲਿਕ  ਨੂੰ ਅਤੇ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਸਰਿਤਾ ਮੋਰ  ਨੂੰ ਵਧਾਈਆਂ। ਇਨ੍ਹਾਂ ਉਤਕ੍ਰਿਸ਼ਟ ਐਥਲੀਟਾਂ ਨੂੰ ਉਨ੍ਹਾਂ ਦੇ ਭਾਵੀ ਪ੍ਰਯਤਨਾਂ ਅਤੇ ਕਾਮਯਾਬੀ ਦੇ ਲਈ ਸ਼ੁਭਕਾਮਨਾਵਾਂ।"
ਰੱਖਿਆ ਮੰਤਰਾਲਾ
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 400 ਕਰੋੜ ਰੁਪਏ ਦੀ ਡਿਫੈਂਸ ਟੈਸਟਿੰਗ ਇਨਫ੍ਰਾਸਟ੍ਰਕਚਰ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਘਰੇਲੂ ਰੱਖਿਆ ਅਤੇ ਏਅਰੋਸਪੇਸ ਨਿਰਮਾਣ ਨੂੰ ਉਤਸ਼ਾਹਿਤ ਕਰਨ, ਇਸ ਸੈਕਟਰ ਲਈ ਕਲਾ ਪ੍ਰੀਖਣ ਦੇ ਬੁਨਿਆਦੀ ਢਾਂਚੇ ਲਈ 400 ਕਰੋੜ ਰੁਪਏ ਦੀ ਲਾਗਤ ਨਾਲ ਡਿਫੈਂਸ ਟੈਸਟਿੰਗ ਇਨਫ੍ਰਾਸਟ੍ਰਕਚਰ ਸਕੀਮ  ਦੀ ਸ਼ੁਰੂਆਤ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਹ ਯੋਜਨਾ ਪੰਜ ਸਾਲਾਂ ਦੀ ਮਿਆਦ ਲਈ ਚਲੇਗੀ ਅਤੇ ਪ੍ਰਾਈਵੇਟ ਉਦਯੋਗ ਦੇ ਨਾਲ ਸਾਂਝੇਦਾਰੀ ਵਿੱਚ ਛੇ ਤੋਂ ਅੱਠ ਨਵੀਆਂ ਟੈਸਟ ਸਹੂਲਤਾਂ ਸਥਾਪਿਤ ਕਰਨ ਦੀ ਯੋਜਨਾ ਬਣਾਈ ਗਈ ਹੈ। ਇਹ ਸਵਦੇਸ਼ੀ ਰੱਖਿਆ ਉਤਪਾਦਨ ਦੀ ਸਹੂਲਤ ਦੇਵੇਗਾ, ਨਤੀਜੇ ਵਜੋਂ ਫੌਜੀ ਉਪਕਰਣਾਂ ਦੀ ਦਰਾਮਦ ਨੂੰ ਘਟਾਏਗਾ ਅਤੇ ਦੇਸ਼ ਨੂੰ ਆਤਮਨਿਰਭਰ ਬਣਾਉਣ ਵਿੱਚ ਸਹਾਇਤਾ ਕਰੇਗਾ।
ਇਸ ਯੋਜਨਾ ਤਹਿਤ ਪ੍ਰਾਜੈਕਟਾਂ ਨੂੰ ‘ਗ੍ਰਾਂਟ-ਇਨ-ਏਡ’ ਦੇ ਰੂਪ ਵਿੱਚ 75 ਫ਼ੀਸਦੀ ਸਰਕਾਰੀ ਫੰਡ ਮੁਹੱਈਆ ਕਰਵਾਏ ਜਾਣਗੇ। ਪ੍ਰੋਜੈਕਟ ਦੇ ਬਾਕੀ 25 % ਖਰਚੇ ਵਿਸ਼ੇਸ਼ ਉਦੇਸ਼ ਵਾਹਨ  ਨੂੰ ਸਹਿਣ ਕਰਨੇ ਪੈਣਗੇ ਜਿਸ ਦੀਆਂ ਸੰਚਾਲਕ ਭਾਰਤੀ ਨਿਜੀ ਸੰਸਥਾਵਾਂ ਅਤੇ ਰਾਜ ਸਰਕਾਰਾਂ ਹੋਣਗੀਆਂ।
ਸਕੀਮ ਅਧੀਨ ਐੱਸਪੀਵੀਜ਼ ਕੰਪਨੀ ਐਕਟ 2013 ਦੇ ਤਹਿਤ ਰਜਿਸਟਰਡ ਹੋਣਗੀਆਂ ਅਤੇ ਉਪਭੋਗਤਾ ਦੇ ਖਰਚਿਆਂ ਨੂੰ ਇਕੱਠਾ ਕਰਕੇ ਸਵੈ- ਟਿਕਾਊ ਤਰੀਕੇ ਨਾਲ ਸਕੀਮ ਦੇ ਅਧੀਨ ਸਾਰੀਆਂ ਜਾਇਦਾਦਾਂ ਨੂੰ ਸੰਚਾਲਿਤ ਰੱਖਣਗੀਆਂ। ਟੈਸਟ ਕੀਤੇ ਗਏ ਉਪਕਰਣ / ਪ੍ਰਣਾਲੀਆਂ ਨੂੰ ਉਚਿਤ ਮਾਨਤਾ ਅਨੁਸਾਰ ਪ੍ਰਮਾਣਿਤ ਕੀਤਾ ਜਾਵੇਗਾ। ਹਾਲਾਂਕਿ ਜ਼ਿਆਦਾਤਰ ਟੈਸਟ ਸਹੂਲਤਾਂ ਦੇ ਦੋ ਰੱਖਿਆ ਉਦਯੋਗਿਕ ਗਲਿਆਰੇ  ਵਿੱਚ ਆਉਣ ਦੀ ਉਮੀਦ ਹੈ, ਇਹ ਸਕੀਮ ਸਿਰਫ ਡੀਆਈਸੀ ਵਿੱਚ ਜਾਂਚ ਸਹੂਲਤਾਂ ਸਥਾਪਿਤ ਕਰਨ ਤਕ ਸੀਮਿਤ ਨਹੀਂ ਹੈ।
ਡੀਟੀਆਈਐੱਸ ਦਿਸ਼ਾ-ਨਿਰਦੇਸ਼ਾਂ ਨੂੰ ਰੱਖਿਆ ਮੰਤਰਾਲਾ/ ਡੀਡੀਪੀ ਅਤੇ ਡੀਜੀਕਿਊਏ ਵੈੱਬਸਾਈਟਾਂ ‘ਤੇ ਅੱਪਲੋਡ ਕੀਤਾ ਗਿਆ ਹੈ। ਇਸ ਤੱਕ ਹੇਠ ਦਿੱਤੇ ਲਿੰਕ 'ਤੇ ਪਹੁੰਚਿਆ ਜਾ ਸਕਦਾ ਹੈ:
https://ddpmod।gov।in/sites/default/files/pdfupload/DTIS%20Guidlines।pdf
ਸਿੱਖਿਆ ਮੰਤਰਾਲਾ
ਪਰੀਕਸ਼ਾ ਪੇ ਚਰਚਾ 2022 ਦੇ 5ਵੇਂ ਐਡੀਸ਼ਨ ਵਿੱਚ ਹਿੱਸਾ ਲੈਣ ਲਈ ਰਜਿਸਟ੍ਰੇਸ਼ਨ ਮਿਤੀ 3 ਫਰਵਰੀ, 2022 ਤੱਕ ਵਧਾਈ ਗਈ
ਪਰੀਕਸ਼ਾ ਪੇ ਚਰਚਾ ਦੇ 5ਵੇਂ ਐਡੀਸ਼ਨ ਵਿੱਚ ਹਿੱਸਾ ਲੈਣ ਦੀ ਅੰਤਿਮ ਮਿਤੀ 3 ਫਰਵਰੀ, 2022 ਤੱਕ ਵਧਾ ਦਿੱਤੀ ਗਈ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਆਪਸੀ ਗੱਲਬਾਤ ‘ਤੇ ਅਧਾਰਿਤ ਇੱਕ ਵਿਸ਼ੇਸ਼ ਪ੍ਰੋਗਰਾਮ- ਪਰੀਕਸ਼ਾ ਪੇ ਚਰਚਾ ਦੀ ਮਾਨਤਾ ਨੂੰ ਪੇਸ਼ ਕੀਤਾ ਹੈ ਜਿਸ ਵਿੱਚ ਦੇਸ਼ ਭਰ ਦੇ ਅਤੇ ਵਿਦੇਸ਼ ਦੇ ਵਿਦਿਆਰਥੀ, ਮਾਤਾ-ਪਿਤਾ, ਅਧਿਆਪਕ ਉਨ੍ਹਾਂ ਦੇ ਨਾਲ ਗੱਲਬਾਤ ਕਰਦੇ ਹਨ। ਇਹ ਪ੍ਰੋਗਰਾਮ ਜੀਵਨ ਨੂੰ ਉਤਸਵ ਦੇ ਰੂਪ ਵਿੱਚ ਮਨਾਉਣ ਲਈ ਪ੍ਰੀਖਿਆ ਤੋਂ ਹੋਣ ਵਾਲੇ ਤਨਾਵ ‘ਤੇ ਚਰਚਾ ਕਰਨ ਅਤੇ ਉਸ ਨੂੰ ਦੂਰ ਕਰਨ ਨਾਲ ਸੰਬੰਧਿਤ ਹੈ।
ਇਸ ਪ੍ਰੋਗਰਾਮ ਦਾ ਪ੍ਰਾਰੂਪ 2021 ਦੀ ਤਰ੍ਹਾਂ ਔਨਲਾਈਨ ਹੋਣਾ ਪ੍ਰਸਤਾਵਿਤ ਹੈ। ਕਲਾਸ 9 ਤੋਂ 12 ਤੱਕ ਦੇ ਸਕੂਲੀ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਤਾ-ਪਿਤਾ ਦਾ ਚੋਣ ਇੱਕ ਔਨਲਾਈਨ ਮੁਕਾਬਲੇ ਦੇ ਰਾਹੀਂ ਕੀਤਾ ਜਾਵੇਗਾ। https://innovateindia.mygov.in/ppc-2022 ‘ਤੇ ਰਜਿਸਟ੍ਰੇਸ਼ਨ 28 ਦਸੰਬਰ, 2021 ਤੋਂ ਸ਼ੁਰੂ ਹੋ ਚੁੱਕਿਆ ਹੈ ਜੋ 3 ਫਰਵਰੀ, 2022 ਤੱਕ ਜਾਰੀ ਰਹੇਗਾ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਰੀਵਾ ਵਿੱਚ 2,444 ਕਰੋੜ ਰੁਪਏ ਦੀ 7 ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਅਤੇ ਮੱਧ ਪ੍ਰਦੇਸ਼ ਦੀ ਪਹਿਲੀ 1600 ਕਰੋੜ ਰੁਪਏ ਦੀ ਲਾਗਤ ਵਾਲੀ 2.28 ਕਿਲੋਮੀਟਰ ਲੰਬੀ 6-ਲੇਨ ਦੀ ਦੌਹਰੀ ਸੁਰੰਗ ਦਾ ਉਦਘਾਟਨ ਕੀਤਾ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਮੱਧ ਪ੍ਰਦੇਸ਼ ਦੇ ਰੀਵਾ ਵਿੱਚ 204 ਕਿਲੋਮੀਟਰ ਦੀ ਕੁੱਲ ਲੰਬਾਈ ਵਾਲੀ 2,444 ਕਰੋੜ ਰੁਪਏ ਦੀ 7 ਰਾਸ਼ਟਰੀ ਰਾਜਮਾਰਗ ਪ੍ਰੈਜਕਟਾਂ ਦਾ ਉਦਘਾਟਨ ਕੀਤਾ। ਇਸ ਅਵਸਰ ‘ਤੇ ਮੁੱਖ ਮੰਤਰੀ ਸ਼੍ਰੀ ਸ਼ਿਵਰਾਜ ਸਿੰਘ ਚੌਹਾਨ, ਪ੍ਰਦੇਸ਼ ਦੇ ਸੀਨੀਅਰ ਮੰਤਰੀ ਸ਼੍ਰੀ ਗੋਪਾਲ ਭਾਰਗਵ , ਰੀਵਾ ਤੋਂ ਸਾਂਸਦ ਸ਼੍ਰੀ ਜਨਾਰਦਨ ਮਿਸ਼ਰਾ, ਸਿਧੀ ਤੋਂ ਸਾਂਸਦ ਸ਼੍ਰੀਮਤੀ ਰੀਤੀ ਪਾਠਕ, ਸਾਂਸਦ ਗਣੇਸ਼ ਸਿੰਘ, ਮੱਧ ਪ੍ਰਦੇਸ਼ ਸਰਕਾਰ ਦੇ ਹੋਰ ਮੰਤਰੀ ਅਤੇ ਸਾਰੇ ਸਾਂਸਦ-ਵਿਧਾਇਕ ਅਤੇ ਅਧਿਕਾਰੀਗਣ ਮੌਜੂਦ ਸਨ।
ਸ਼੍ਰੀ ਗਡਕਰੀ ਨੇ ਪ੍ਰੋਗਰਾਮ ਨੂੰ ਸੰਬੋਧਿਤ ਕਰਦੇ ਹੋਏ ਕਿਹਾ ਕਿ ਚੁਰਹਟ ਸੁਰੰਗ ਅਤ ਬਾਈਪਾਸ ਬਣਾਉਣ ਨਾਲ ਰੀਵਾ ਤੋਂ ਸਿਧੀ ਦਰਮਿਆਨ ਦੀ ਦੂਰੀ 7 ਕਿਲੋਮੀਟਰ ਘੱਟ ਹੋ ਗਈ ਹੈ। ਹੁਣ ਇਹ ਸਫਰ ਢਾਈ ਘੰਟੇ ਦੀ ਬਜਾਏ 45 ਮਿੰਟ ਵਿੱਚ ਹੀ ਪੂਰਾ ਕੀਤਾ ਜਾ ਸਕੇਗਾ। ਇਸ ਦੇ ਨਾਲ ਹੀ ਮੋਹਨੀਆ ਘਾਟ ਨੂੰ ਪਾਰ ਕਰਨ ਵਿੱਚ 45 ਮਿੰਟ ਦੇ ਸਥਾਨ ‘ਤੇ ਸਿਰਫ 4 ਮਿੰਟ ਦਾ ਸਮਾਂ ਹੀ ਲੱਗੇਗਾ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਸੁਰੰਗ ਦੇ ਨਿਰਮਾਣ ਨਾਲ ਰੀਵਾ-ਸਿਧੀ ਸੈਕਸ਼ਨ ਵਿੱਚ ਵਾਹਨਾਂ ਦੀ ਆਵਾਜਾਈ ਵਿੱਚ ਸੁਵਿਧਾ ਹੋਵੇਗੀ ਅਤੇ ਸਫੇਦ ਬਾਘਾਂ ਅਤੇ ਹੋਰ ਜੰਗਲੀ ਜਾਨਵਰਾਂ ਅਤੇ ਪੂਰੇ ਵਨ ਈਕੋਸਿਸਟਮ ਤੰਤਰ ਦੀ ਰੱਖਿਆ ਕੀਤੀ ਜਾ ਸਕੇਗੀ। ਦੇਵਤਾਲਾਬ-ਨਵੀਗੜੀ ਸੜਕ ਦੇ ਬਣਾਉਣ ਨਾਲ ਰੀਵਾ ਜ਼ਿਲ੍ਹੇ ਦਾ ਪ੍ਰਯਾਗਰਾਜ ਅਤੇ ਵਾਰਾਣਸੀ ਤੱਕ ਆਵਾਜਾਈ ਆਸਨ ਹੋ ਜਾਵੇਗਾ।
ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਕਿ ਸਤਨਾ-ਬੇਲਾ ਚਾਰ-ਲੇਨ ਸੜਕ ਦੇ ਨਿਰਮਾਣ ਨਾਲ ਇਸ ਖੇਤਰ ਵਿੱਚ ਕੋਇਲਾ, ਸੀਮੈਂਟ ਅਤੇ ਹੀਰਾ ਉਦਯੋਗਾਂ ਲਈ ਕਨੈਕਟੀਵਿਟੀ ਅਸਾਨ ਹੋ ਜਾਵੇਗੀ। ਉਨ੍ਹਾਂ ਨੇ ਦੱਸਿਆ ਕਿ ਇਸ ਮਾਰਗ ਦੇ ਤਿਆਰ ਹੋ ਜਾਣ ਦੇ ਬਾਅਦ ਸਤਨਾ ਤੋਂ ਰੀਵਾ ਤੱਕ ਦਾ ਸਫਰ 40 ਮਿੰਟ ਵਿੱਚ ਪੂਰਾ ਕੀਤਾ ਜਾ ਸਕੇਗਾ ਅਤੇ ਝਾਂਸੀ, ਓਰਛਾ, ਖਜੁਰਾਹੋ, ਪੰਨਾ ਅਤੇ ਸਤਨਾ ਜਿਵੇਂ ਪ੍ਰਸਿੱਧ ਟੂਰਿਜ਼ਮ ਸਥਾਨਾਂ ਤੱਕ ਪਹੁੰਚਣ ਸਰਲ ਹੋ ਜਾਵੇਗਾ। ਉਨ੍ਹਾਂ ਨੇ ਕਿਹਾ ਕਿ ਕਿਸਾਨਾਂ ਅਤੇ ਹੋਰ ਛੋਟੇ ਉੱਦਮੀਆਂ ਦੀ ਬਜ਼ਾਰ ਤੱਕ ਸੁਵਿਧਾਪੂਰਣ ਪਹੁੰਚ ਸੁਨਿਸ਼ਚਿਤ ਹੋਵੇਗੀ ਜਿਸ ਵਿੱਚ ਸਮਾਂ ਅਤੇ ਈਂਧਨ ਦੀ ਬਚਤ ਹੋਵੇਗੀ।
ਇਸ ਅਵਸਰ ‘ਤੇ ਸ਼੍ਰੀ ਗਡਕਰੀ ਨੇ ਰੀਵਾ- ਸਿਧੀ ਸੜਕ ਨੂੰ ਚਾਰ ਲੇਨ ਕਰਨ ਦੀ ਮੰਗ ਨੂੰ ਸਵੀਕ੍ਰਿਤੀ ਪ੍ਰਦਾਨ ਕਰਦੇ ਹੋਏ ਇਸ ਨੂੰ ਚੋੜਾ ਕਰਨ ਦੀ ਘੋਸ਼ਣਾ ਕੀਤੀ। ਉਨ੍ਹਾਂ ਨੇ ਰੀਵਾ ਨੇ 19 ਕਿਲੋਮੀਟਰ ਲੰਬੇ 2 ਲੇਨ ਬਾਈਪਾਸ ਨੂੰ 4 ਲੇਨ ਦਾ ਕਰਨ ਦੀ ਵੀ ਐਲਾਨ ਕੀਤਾ। ਉਨ੍ਹਾਂ ਨੇ ਕਿਹਾ ਕਿ ਇਸ ਬਾਈਪਾਸ ਦੇ ਚੌੜੇ ਹੋਣ ਨਾਲ ਸਤਨਾ ਤੋਂ ਚੋਰਹਾਟ ਹੁੰਦੇ ਹੋਏ ਪ੍ਰਯਾਗਰਾਜ-ਵਾਰਾਣਸੀ ਦਾ ਬਿਹਤਰ ਸੜਕ ਸੰਪਰਕ ਬਹਾਲ ਹੋ ਜਾਵੇਗਾ।
ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਰੀਵਾ ਵਿੱਚ ਮੱਧ ਪ੍ਰਦੇਸ਼ ਦੀ ਪਹਿਲੀ 1600 ਕਰੋੜ ਰੁਪਏ ਦੀ ਲਾਗਤ ਤੋਂ 2.28 ਕਿਲੋਮੀਟਰ ਲੰਬੀ 6-ਲੇਨ ਵਾਲੀ ਦੋਹਰੀ ਸੁਰੰਗ ਅਤੇ 13 ਕਿਲੋਮੀਟਰ 4-ਲੇਨ ਬਾਈਪਾਸ ਦਾ ਵੀ ਉਦਘਾਟਨ ਕੀਤਾ।
ਐੱਨਏਟੀਐੱਮ ਪ੍ਰਵਾਲੀ ਤੋਂ ਬਣੀ ਇਹ ਦੋਹਰੀ ਸੁਰੰਗ 300 ਮੀਟਰ ਵਿੱਚ ਇੱਕ-ਦੂਜੇ ਨਾਲ ਮਿਲਦੀ ਹੈ ਜਿਸ ਵਿੱਚ ਆਵਾਜਾਈ ਵਿੱਚ ਕਈ ਰੁਕਾਵਟ ਨਹੀਂ ਆਵੇਗੀ। ਮੋਹਨੀਆ ਘਾਟੀ ਵਿੱਚ ਘੁਮਾਵਦਾਰ ਮੋਡ ਹੋਣ ਦੀ ਵਜ੍ਹਾ ਨਾਲ ਵਾਹਨਾਂ ਦੇ ਚਲਣ ਤੋਂ ਅਧਿਕ ਸਮੇਂ ਲਗਣ ਦੇ ਕਾਰਨ ਦੁਰਘਟਨਾ ਹੁਣ ਦੀ ਆਸ਼ੰਕਾ ਬਣੀ ਰਹਿੰਦੀ ਸੀ ਜੋ ਇਸ ਸੁਰੰਗ ਦੇ ਬਣਨ ਦੇ ਨਾਲ ਹੀ ਸਮਾਪਤ ਹੋ ਗਈ ਹੈ। ਇਸ ਸੁਰੰਗ ਵਿੱਚ 200 ਮੀਟਰ ਦੀ ਦੂਰੀ ‘ਤੇ ਐਗਜ਼ਾਸਟ ਫੈਨ, ਔਪਟੀਕਲ ਫਾਈਬਰ ਲੀਨੀਅਰ ਆਈਟੀ ਡਿਟੇਕਸ਼ਨ ਪ੍ਰਣਾਲੀ, ਅੱਗ ਤੋਂ ਬਚਾਅ ਦਾ ਸਿਸਟਮ, ਕੰਟਰੋਲ ਰੂਮ, ਕੈਮਰਾ ਅਤੇ ਫੋਨ ਸੇਵਾ ਜਿਹੀਆਂ ਅਤਿਆਧੁਨਿਕ ਸੁਵਿਧਾਵਾਂ ਉਪਲਬਧ ਕਰਾਈਆ ਗਈਆ ਹਨ।
ਇੱਥੇ ਭਾਰਤ ਦਾ ਪਹਿਲਾ ਨਕਲੀ ਪਾਣੀ ਦਾ ਪੁਲ ਹੈ ਜਿਸ ਦੇ ਨਿਚੇ ਸੁਰੰਗ ਅਤੇ ਉਪਰ ਬਾਣਸਾਗਰ ਨਹਿਰ ਹੈ ਅਤੇ ਇਸ ਦੇ ਉਪਰ ਪਹਿਲੇ ਦੀ ਸੜਕ ਵੀ ਬਣੀ ਹੋਈ ਹੈ। ਇਸ ਸੁਰੰਗ ਵਿੱਚ ਇੱਕ ਬੜਾ ਅਤੇ ਇੱਕ ਛੋਟਾ ਪੁਲ, ਇੱਕ ਆਰਓਬੀ, ਇੱਕ ਓਵਰਪਾਸ, ਇੱਕ ਅੰਡਰਪਾਸ, 4 ਨਹਿਰ ਕ੍ਰੌਸਿੰਗ, 11 ਬਾਕਸ ਪੁਲਿਆ ਅਤੇ 20 ਪੁਲਿਆ ਦਾ ਨਿਰਮਾਣ ਕੀਤ ਗਿਆ ਹੈ।
ਪੇਂਡੂ ਵਿਕਾਸ ਮੰਤਰਾਲਾ
ਕੇਂਦਰੀ ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀ ਰਾਜ ਮੰਤਰੀ ਸ਼੍ਰੀ ਗਿਰੀਰਾਜ ਸਿੰਘ ਮਹਾਤਮਾ ਗਾਂਦੀ ਨਰੇਗਾ ਦੇ ਅਧੀਨ ਪ੍ਰੋਜੈਕਟ ਉਨੰਤੀ ਦੇ 75 ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਉਮੀਦਵਾਰਾਂ ਨੂੰ ਸਨਮਾਨਿਤ ਕਰਨਗੇ
ਕੇਂਦਰੀ ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀ ਰਾਜ ਮੰਤਰੀ, ਸ਼੍ਰੀ ਗਿਰੀਰਾਜ ਸਿੰਘ 24 ਮਾਰਚ 2022 ਨੂੰ ਨਵੀਂ ਦਿੱਲੀ ਦੇ ਡਾ. ਅੰਬੇਡਕਰ ਇੰਟਰਨੈਸ਼ਨਲ ਸੈਂਟਰ ਵਿੱਚ ਮਹਾਤਮਾ ਗਾਂਧੀ ਨਰੇਗਾ ਦੇ ਅਧੀਨ ਪ੍ਰੋਜੈਕਟ ਉਨੰਤੀ ਦੇ 75 ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਉਮੀਦਵਾਰਾਂ ਨੂੰ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਦੇ ਰੂਪ ਵਿੱਚ ਸਨਮਾਨਿਤ ਕਰਨਗੇ। ਪ੍ਰੋਗਰਾਮ ਦੇ ਦੌਰਾਨ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ ਸਾਧਵੀ ਨਿਰੰਜਨ ਜਯੋਤੀ ਅਤੇ ਸ਼੍ਰੀ ਫੱਗਣ ਸਿੰਘ ਕੁਲਸਤੇ ਅਤੇ ਪੰਚਾਇਤੀ ਰਾਜ ਰਾਜ ਮੰਤਰੀ ਸ਼੍ਰੀ ਕਪਿਲ ਮੋਰੇਸ਼ਵਰ ਪਾਟਿਲ ਵੀ ਸਕੱਤਰ  ਸ਼੍ਰੀ ਨਾਗੇਂਦ੍ਰ ਨਾਥ ਸਿੰਨਾ ਅਤੇ ਸੰਯੁਕਤ ਸਕੱਤਰ  ਸ਼੍ਰੀ ਰੋਹਿਤ ਕੁਮਾਰ ਦੇ ਨਾਲ ਮੌਜੂਦ ਰਹਿਣਗੇ।
ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਉਮੀਦਵਾਰ ਇਸ ਬਾਰੇ ਆਪਣੇ ਅਨੁਭਵ ਸਾਂਝਾ ਕਰਨਗੇ ਕਿ ਕਿਵੇਂ ਪ੍ਰੋਜੈਕਟ ਉਨੰਤੀ ਟ੍ਰੇਨਿੰਗ ਨੇ ਉਨ੍ਹਾਂ ਦੇ ਜੀਵਨ ਵਿੱਚ ਸਕਾਰਾਤਮਕ ਬਦਲਾਵ ਲਿਆਂਦੇ ਅਤੇ ਉਨ੍ਹਾਂ ਨੂੰ ਆਪਣਾ ਜੀਵਨ ਜਿਉਣ ਦਾ ਇੱਕ ਨਵਾਂ ਟਿਕਾਊ ਆਜੀਵਿਕਾ ਦਾ ਅਵਸਰ ਦਿੱਤਾ।
ਮੰਤਰੀ ਮਹੋਦਯ ਪ੍ਰੋਜੈਕਟ ਉਨੰਤੀ ਦੇ 75 ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਉਮੀਦਵਾਰਾਂ ਦੇ ਨਾਲ-ਨਾਲ, ਉਨ੍ਹਾਂ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਆਰਐੱਸਈਟੀਆਈ ਨਾਲ ਜੁੜੇ ਬੈਂਕਰਾਂ ਨੂੰ ਵੀ ਸਨਮਾਨਿਤ ਕਰਨਗੇ, ਜਿਨ੍ਹਾਂ ਨੇ ਪ੍ਰੋਜੈਕਟ ਉਨੰਤੀ ਦੇ ਉਮੀਦਵਾਰਾਂ ਦੀ ਟ੍ਰੇਨਿੰਗ ਨੂੰ ਸਕਾਰਾਤਮਕ ਪੂਰਾ ਕਰਨ ਵਿੱਚ ਯੋਗਦਾਨ ਦਿੱਤਾ ਹੈ ਅਤੇ ਉਨ੍ਹਾਂ ਨੂੰ ਕਮਾਈ ਦਾ ਇੱਕ ਨਵਾਂ ਕੁਸ਼ਲ ਮਾਧਿਅਮ ਉਪਲਬਧ ਕਰਵਾਇਆ ਹੈ।
ਪ੍ਰੋਜੈਕਟ ‘ਉਨੰਤੀ’, ਇੱਕ ਕੌਸ਼ਲ ਪ੍ਰੋਜੈਕਟ ਦੇ ਰੂਪ ਵਿੱਚ ਮਹਾਤਮਾ ਗਾਂਦੀ ਨਰੇਗਾ ਲਾਭਾਰਥੀਆਂ ਦੇ ਕੌਸ਼ਲ ਗਿਆਨ ਨੂੰ ਉਨੰਤ ਕਰਨ ਅਤੇ ਉਨ੍ਹਾਂ ਦੀ ਆਜੀਵਿਕਾ ਵਿੱਚ ਸੁਧਾਰ ਕਰਨ ਦਾ ਉਦੇਸ਼ ਰੱਖਦੀ ਹੈ, ਤਾਕਿ ਉਹ ਵਰਤਮਾਨ ਅੰਸ਼ਕ ਰੋਜ਼ਗਾਰ ਤੋਂ ਪੂਰਾ ਸਮਾਂ ਰੋਜ਼ਗਾਰ ਦੇ ਵੱਲ ਵਧ ਸਕੀਏ ਅਤੇ ਇਸ ਲਈ ਮਹਾਤਮਾ ਗਾਂਧੀ ਨਰੇਗਾ ‘ਤੇ ਉਨ੍ਹਾਂ ਦੀ ਨਿਰਭਰਤਾ ਘੱਟ ਹੋ ਸਕੇ।
ਇਹ ਪ੍ਰੋਜੈਕਟ ਜਾਂ ਤਾਂ ਸਵੈਰੋਜ਼ਗਾਰ ਜਾਂ ਮਜ਼ਦੂਰੀ ਰੋਜ਼ਗਾਰ ਦੇ ਲਈ ਕੌਸ਼ਲ ਪ੍ਰਦਾਨ ਕਰਕੇ ਜ਼ਰੂਰਤਮੰਦ ਮਹਾਤਮਾ ਗਾਂਧੀ ਨਰੇਗਾ ਲਾਭਾਰਥੀਆਂ ਦੀ ਆਜੀਵਿਕਾ ਵਿੱਚ ਸੁਧਾਰ ਕਰ ਰਹੀ ਹੈ। ਪ੍ਰੋਜੈਕਟ ਉਨੰਤੀ ਦੇ ਅਧੀਨ ਹੁਣ ਤੱਕ ਕੁੱਲ 18,166 ਉਮੀਦਵਾਰ ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਹਨ।
ਇਹ ਪ੍ਰੋਜੈਕਟ ਇੱਕ ਪਰਿਵਾਰ ਦੇ ਇੱਕ ਬਾਲਗ ਮੈਂਬਰ  ਦੇ ਲਈ ਟ੍ਰੇਨਿੰਗ ਪ੍ਰਦਾਨ ਕਰਨ ਦੇ ਲਈ ਹੈ, ਜਿਸ ਨੇ ਪ੍ਰੋਜੈਕਟ ਸ਼ੁਰੂ ਹੋਣ ਦੇ ਵਰ੍ਹੇ ਨਾਲ ਪਿਛਲੇ ਵਿੱਤੀ ਵਰ੍ਹੇ ਵਿੱਚ ਮਹਾਤਮਾ ਗਾਂਧੀ ਨਰੇਗਾ ਦੇ ਅਧੀਨ 100 ਦਿਨ ਦਾ ਕੰਮ ਪੂਰਾ ਕਰ ਲਿਆ ਹੈ। ਜਿਸ ਪਰਿਵਾਰ ਤੋਂ, ਟ੍ਰੇਨਿੰਗ ਦੇ ਲਈ ਉਮੀਦਵਾਰਾਂ ਦੀ ਚੋਣ ਕੀਤੀ ਜਾਂਦੀ ਹੈ, ਉਨ੍ਹਾਂ ਨੂੰ ਮਹਾਤਮਾ ਗਾਂਧੀ ਨਰੇਗਾ ਦੇ ਅਧੀਨ 100 ਦਿਨਾਂ ਦਾ ਰੋਜ਼ਗਾਰ ਪ੍ਰਦਾਨ ਕਰਨਾ ਜਾਰੀ ਹੈ।
ਟ੍ਰੇਨਿੰਗ ਪ੍ਰਾਪਤ ਕਰਨ ਵਾਲੇ ਉਮੀਦਵਾਰਾਂ ਨੂੰ ਪ੍ਰੋਜੈਕਟ ਦੇ ਪ੍ਰਾਵਧਾਨਾਂ ਦੇ ਅਨੁਸਾਰ ਸੰਬੰਧਿਤ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਵਿੱਚ ਪ੍ਰਚਲਿਤ ਮਜ਼ਦੂਰੀ ਦਰ ਦੇ ਅਨੁਸਾਰ ਜ਼ਿਆਦਾਤਰ 100 ਦਿਨਾਂ ਦੀ ਮਿਆਦ ਦੇ ਲਈ ਅਤੇ ਪ੍ਰਤਿ ਪਰਿਵਾਰ ਇੱਕ ਪ੍ਰੋਗਰਾਮ ਦੇ ਲਈ ਦਿਹਾੜੀ ਦਾ ਭੁਗਤਾਨ ਕੀਤਾ ਜਾਂਦਾ ਹੈ। ਵੇਤਨ ਨੁਕਸਾਨ ਮੁਆਵਜ਼ੇ ਦੇ ਰੂਪ ਵਿੱਚ ਵਜੀਫੇ ਦੇ ਲਈ ਪੂਰਾ ਖਰਚ, ਪੂਰੀ ਤਰ੍ਹਾਂ ਨਾਲ ਕੇਂਦਰ ਸਰਕਾਰ ਦੁਆਰਾ ਸਹਿਣ ਕੀਤਾ ਜਾਂਦਾ ਹੈ।
26 ਰਾਜਾਂ ਅਤੇ 2 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਤਿੰਨ ਵਰ੍ਹਿਆਂ ਦੀ ਮਿਆਦ ਵਿੱਚ ਇਸ ਪ੍ਰੋਜੈਕਟ ਦੇ ਅਧੀਨ ਕੁੱਲ, 2,00,000 ਲਾਭਾਰਤੀਆਂ ਨੂੰ ਟ੍ਰੇਨਿੰਗ ਦਿੱਤੀ ਜਾਵੇਗੀ। ਪ੍ਰੋਜੈਕਟ ਉਨੰਤੀ ਦੇ ਅਧੀਨ ਹੁਣ ਤੱਕ ਕੁੱਲ 18,166 ਉਮੀਦਵਾਰ ਸਿਖਲਾਈ ਪ੍ਰਾਪਤ ਕਰ ਚੁੱਕੇ ਹਨ।